pythainlp/thai-wiki-dataset-v4 huggingface dataset:
เจ้าคณะใหญ่หนใต้

เจ้าคณะใหญ่หนใต้ เป็นตำแหน่งเจ้าคณะใหญ่ปฏิบัติหน้าที่ในเขตปกครองคณะสงฆ์หนใต้ ภาคใต้ของประเทศไทย
ตามมาตรา 10 แห่งพระราชบัญญัติคณะสงฆ์ (ฉบับที่ 2) พ.ศ. 2535 กำหนดให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ตามที่กำหนดในกฎมหาเถรสมาคม
มหาเถรสมาคมจึงตรา "กฎมหาเถรสมาคม ฉบับที่ 15 (พ.ศ. 2535) ว่าด้วยระเบียบการปกครองคณะสงฆ์" กำหนดให้เจ้าคณะใหญ่หนใต้ปฏิบัติหน้าที่ในเขตปกครองคณะสงฆ์ ภาค 16 ภาค 17 ภาค 18
ขอบเขตการปกครองในหนใต้.
เจ้าคณะใหญ่หนใต้ มีเขตปกครองคณะสงฆ์ระดับภาค 3 ภาค ได้แก่ ดังต่อไปนี้
รวมทั้งหมด มีจังหวัดที่อยู่ในขอบเขตการปกครองดูแลของเจ้าคณะใหญ่หนใต้ทั้งสิ้น 14 จังหวัด
เจ้าคณะใหญ่หนใต้รูปปัจจุบันคือ สมเด็จพระมหาวชิรมังคลาจารย์ (สงัด ปญฺญาวุโธ) วัดกะพังสุรินทร์ จังหวัดตรัง
อำนาจหน้าที่.
เจ้าคณะใหญ่หนใต้ มีอำนาจหน้าที่การปกครองคณะสงฆ์จังหวัดต่าง ๆ ในเขตภาคการปกครองของตนตามพระราชบัญญัติคณะสงฆ์และกฎมหาเถรสมาคม ดังนี้
พระเขมสารโสภณ (ธรรมนูญ ธุวสีโล)

พระเขมสารโสภณ (ธรรมนูญ ธุวสีโล) (10 มกราคม พ.ศ. 2456 – 5 มกราคม พ.ศ. 2523) เป็นภิกษุนักพัฒนาชาวจังหวัดชลบุรี เคยดำรงตำแหน่งเจ้าอาวาสวัดเขาบางทรายตั้งแต่ พ.ศ. 2509 ถึง พ.ศ. 2523 และตำแหน่งเจ้าคณะจังหวัดชลบุรี (ธรรมยุติกนิกาย) ตั้งแต่ พ.ศ. 2522 ถึง พ.ศ. 2523
ประวัติ.
อุปสมบทวันพฤหสบดี ขึ้น 3 ค่ำ เดือน 7 ปีจอ ตรงกับวันที่ 14 มิถุนายน พ.ศ. 2477 ณ พระอุโบสถวัดเขาบางทราย จังหวัดชลบุรี สมเด็จพระพุทธโฆษาจารย์ (เจริญ ญาณวโร) เป็นพระอุปัชฌายะ พระเขมทัสสีชลธีสมานคุณ (เอี่ยม เมฆียเถร) เป็นพระกรรมวาจารจารย์ พระวินัยธรรม (โสภิตเถร) เป็นพระสีลาจารย์ได้รับ ฉายาว่า ธุรสีโล อุปสมบทแล้วได้ปฏิบัติ ศึกษาพระธรรมวินัย 
สอบได้นักธรรมเอกเมื่อปี พ.ศ. 2486 พระเขมสารโสภณ เป็นพระนักพัฒนา สาธารณูปการทำนุบำรุง ก่อสร้าง ซ่อมแซม เสนาสนะต่าง ๆของวัด กฎีเก่าชำรุดทรุดโทรมก็สร้างใหม่ สร้างกุฏีแบบคอนเรีตเสริมเหล็กซ่อมสร้างช่อฟ้าพระอุโบสถแทนของเก่าซึ่งชำรุดทรุดโทรมสร้างเขื่อนกั้นดินไหลในช่วงฤดูฝน เป็นประธานการก่อสร้างอาคารเรียน โรงเรียนชลบุรี "สุขบท" และโรงเรียนประถม "พุทธยาคม" งานก่อสร้างวัดเขาไผ่ และโรงเรียนวัดเขาไผ่ ในยามที่ชาวบ้านเจ็บป่วยท่านได้จะเดินทางไปเยี่ยมเยียนเสมอ ท่านสามารถเข้าถึงจิตใจของชาวบ้านชาววัด ประสานความร่วมมือร่วมใจของพระ เณร อุบาสก อบาสิกา ศิกษย์วัด ให้มีความสามัคคีกันได้เป็นอย่างดี 
มรณภาพ.
วันที่ 5 มกราคม พ.ศ. 2523 เวลา 21.45น. โรงบาลพยาลชลบุรี สิริอายุ 66 ปี พรรษา 45 เป็นเจ้าอาวาสองค์ที่ 4 ของวัดเขาบางทราย จังหวัดชลบุรี
กิมเอ็ง แซ่เตีย

กิมเอ็ง แซ่เตีย เป็นอาชญากรและผู้ต้องหาสามคดี คือ คดีแก๊งตุ๋นเครื่องราชอิสริยาภรณ์ (พ.ศ. 2529-พ.ศ. 2530) คดีฉ้อโกง ความผิดฐานใช้เอกสารราชการปลอมอีกและความผิดมาตรา 112(ประมาณ พ.ศ. 2553-พ.ศ. 2559) ปัจจุบันต้องโทษ 50 ปี(จากเดิม 150 ปี)
ประวัติ.
กิมเอ็ง แซ่เตีย เป็นบุตรสาวของนายเชียง แซ่เตียกับนางฉลวย แซ่เตีย เกิดเมื่อวันที่ 22 มีนาคม พ.ศ. 2497 ในย่าน บางกอกใหญ่ ซึ่งต่อมาได้หย่าร้างกันโดยกิมเอ็งมีอาเป็นผู้นำไปอุปการะ ด้วยความยากจนในวัยเด็กเธอจึงไม่ได้เข้าเรียนหนังสือ พอเข้าสู่วัยสาวจึงทำตัวเข้าหาสนิทสนมกับนายตำรวจระดับสูงหลายคนและปะปนในสังคมคุณหญิงคุณนายชั้นผู้ใหญ่ ซึ่งนำไปถึงการแสดงตัวเป็นคุณหญิงดวงฤทัย จารุจินดาและพัวพันกับคดีต้มตุ๋นเครื่องราชอิสริยาภรณ์อันโด่งดัง โดยมีนางมณตา(ขณะนั้นชื่อนางวันทนีย์)เป็นหนึ่งในผู้แจ้งความดำเนินคดี(ต่อมาได้มีการพิสูจน์ว่านางมณตาเป็นพยานเท็จและได้มีการยอมความกัน) อย่างไรก็ตามนางดวงฤทัยถูกพิพากษาและคุมขังนานหกปีก่อนพ้นมลทินและหายหน้าไป แล้วได้เปลี่ยนชื่อนามสกุลอีกหลายครั้งจนในที่สุดเปลี่ยนชื่อเป็นดร.กมนทรรศน์ ธนธรณโฆษิตจิร ในปี พ.ศ. 2547
เส้นทางอาชญากร.
หลังจากปีพ.ศ. 2547 นางกมนทรรศน์ได้เริ่มกลับเข้าสู่เส้นทางเดิมโดยปรากฏตัวตามงานสังคมชั้นสูง งานเลี้ยง และงานทำบุญต่างๆโดยมีพฤติกรรมแสดงตัวเป็นคุณหญิงและอ้างว่าจบด็อกเตอร์จากมหาวิทยาลัยเชอร์วูดประเทศสหรัฐอเมริกาโดยมีการจัดงานเลี้ยงฉลองรับปริญญาดุษฎีบัณฑิตกิตติมศักดิ์เพื่อให้มีความน่าเชื่อถือ มีการรับรางวัลทั้งจากทางสังคมและภาครัฐ เช่น รางวัลกินรี นอกจากนี้นางกมนทรรศน์มักจะแอบอ้างว่าเป็นบุคคลใกล้ชิดกับบุคคลชั้นสูงและเป็นผู้ปรุงอาหารถวายสำนักพระราชวังเพื่อหลอกลวงผู้คนให้ทำบุญมอบเงินให้กับเธอเพื่อไปถวาย ก่อนจะมาถูกจับหลังจากออกรายการ "ร้อยความดีที่ไม่มีใครรู้" ซึ่งผู้ผลิตรายการนางรัศมีจันทร์ ภักดีชนกกับสามีก็ได้แจ้งความดำเนินคดีนางกมนทรรศน์ พร้อมพวกคือ พ.ต.ท.เอกศิษฐ์ ธนธรณ์โฆษิตจิร ซึ่งเป็นสามีนางกมนทรรศน์ นายถาวร พวงประทุม และนายศักดิ์ สิริยาคมซึ่งทั้งคู่เป็นอดีตพนักงานสำนักพระราชวังพิเศษที่นำแจกันดอกไม้ที่อ้างว่าได้รับพระราชทานมาให้นางกมนทรรศน์เนื่องในงานวันเกิด โดยนางกมนทรรศน์ได้สารภาพทุกข้อกล่าวหา จึงต้องโทษจำคุก 150 ปี แต่เนื่องจากตามกฎหมายบัญญัติไว้ให้จำคุกได้ไม่เกิน 50 ปี จึงเหลือ 50 ปี และต้องชดใช้เงินแก่ผู้เสียหาย
วันที่ 11 กุมภาพันธ์ พ.ศ. 2556 ศาลมีคำสั่งให้พิทักษ์ทรัพย์ พ.ต.ท.เอกศิษฐ์ ธนธรณ์โฆษิตจิร
วันที่ 19 พฤษภาคม พ.ศ. 2558 ศาลล้มละลายกลาง มีคำพิพากษาให้ พ.ต.ท.เอกศิษฐ์ ธนธรณ์โฆษิตจิร ล้มละลาย
Geckolepis megalepis

Geckolepis megalepis (/เก็ก-โค-เล-ปิส/ /เม-กา-เล-ปิส/) เป็นสัตว์เลื้อยคลานจำพวกจิ้งจกและตุ๊กแกชนิดหนึ่ง พบเฉพาะบนเกาะมาดากัสการ์
เป็นสัตว์ที่ถูกค้นพบเมื่อปี ค.ศ. 2017 โดยเป็นชนิดแรกในสกุล "Geckolepis" ที่ถูกค้นพบตั้งแต่ปี ค.ศ. 1942 
เป็นตุ๊กแกที่มีขนาดเล็กไปจนถึงกลาง หากินในเวลากลางคืน ถูกค้นพบในภูเขาหินปูนที่เขตสงวนอังคารานา โดยเป็นตุ๊กแกที่ไม่เหมือนตุ๊กแกชนิดอื่น คือ ลำตัวปกคลุมด้วยเกล็ดขนาดใหญ่ดูเหมือนเกล็ดปลา ซึ่งเกล็ดนี้สามารถหลุดลอกออกจากตัวได้เมื่อถูกสัตว์ใหญ่คุกคาม เพื่อเป็นการหลบหนีเอาตัวรอด เมื่อถูกกัดหรือได้รับแรงกดดัน แม้ตัวตุ๊กแกจะเจ็บปวดเหมือนกับผิวหนังมนุษยที่ถูกไฟลวก แต่ทว่าเกล็ดดังกล่าวจะงอกขึ้นใหม่ได้ในเวลาไม่กี่สัปดาห์
การศึกษาตุ๊กแกชนิดนี้ยังกระทำได้ยาก เนื่องจากตัวอย่างส่วนใหญ่ที่ค้นพบจะเป็นสภาพของตุ๊กแกที่ตัวเปลือยเปล่า
โคตรคนการ์เดี้ยน

โคตรคนการ์เดี้ยน ("Zaschitniki") เป็นภาพยนตร์แนว neo-noir และ ซูเปอร์ฮีโรของรัสเซียกำกับการแสดงโดยผู้กำกับชาวรัสเซียเชื้อสายอาร์เมเนีย Sarik Andreasyan โดยภาพยนตร์นี้มีเนื้อหาเกี่ยวกับกลุ่มซูเปอร์ฮีโรของสหภาพโซเวียตในช่วงสงครามเย็น
เมเดียน

อูว์โก ปีแยร์ ลุกแคร์  หรือมีชื่อในวงการคือ เมเดียน  เกิดวันที่ 30 พฤษภาคม ค.ศ. 1994 เป็นดีเจ, นักเขียนเพลง และนักดนตรีชาวฝรั่งเศส
Madeon เริ่มโด่งดังจากการนำเพลงดัง 39 เพลงมารวมกันแล้วเกิดเป็นเพลงใหม่ คือ Pop Culture ซึ่งมียอดวิวมากกว่า 1 ล้านครั้งภายในไม่กี่วันหลังจากเปิดตัว 
เมเดียนได้เดบิวอัลบั้ม "Adventure" ในวันที่ 27 มีนาคม 2015 พร้อมกับทัวร์อัลบั้มในเวลาต่อมา
อัลบั้มที่ 2 ชื่อว่า " Good Faith " ในวันที่ 15 พฤศจิกายน 2019 พร้อมจัดทัวร์อัลบั้มชื่อว่า 
"Good Faith Forever "
ในปี 2017 ได้ติดอันดับ 107 จาก DJ Mag
อัลบั้ม Good Faith ถูกเสนอชื่อชิงสาขา Best Electronic Album จากงาน Grammy Award ครั้งที่ 63 (2021)
ไทยลีก 3 ฤดูกาล 2560 – ตอนบน

ไทยลีก 3 ฤดูกาล 2560 โซนตอนบน  (เป็นที่รู้จักในชื่อ ไทยลีก 3 ยูโร่เค้กลีกโปร) ฤดูกาลแรกของ ไทยลีก 3 นับแต่ก่อตั้งลีกเมื่อ พ.ศ. 2560
สโมสร.
สโมสรที่เข้าร่วมมีทั้งสิ้น 14 ทีมจากทั้งหมด 15 ทีมเนื่องจากทาง อยุธยา วอร์ริเออร์ ได้คืนสิทธิ์ให้กับ พิจิตร เอฟซี แต่พิจิตรได้พักทีมไป 2 ปี
สถิติประจำฤดูกาล.
<templatestyles src="Col-begin/styles.css"/>
บลูแอนด์โกลด์ มาคอว์

บลูแอนด์โกลด์ มาคอว์  เป็นนกมาคอว์ขนาดใหญ่ มีความยาวประมาณ 76-85 เซนติเมตร บลูแอนด์โกลด์ มาคอว์มีสีสันที่สวยงาม สามารถพบได้ในทวีปอเมริกาใต้ ในแถบประเทศ โบลิเวีย,บราซิล,เปรู เป็นต้น
ลักษณะ.
บลูแอนด์โกลด์ มาคอว์ มีความยาวตั้งแต่หัวถึงปลายหางประมาณ 76-85 เซนติเมตร มีน้ำหนักประมาณ 700-1300 กรัม บลูแอนด์โกลด์ มาคอว์ลำตัวมีสีฟ้า ท้องมีสีเหลืองสดใส หางมีสีฟ้า ส่วนหัวด้านบนมีสีเขียว จะงอยปากสีดำ ขนบริเณใต้จะงอยปากมีสีดำ ใบหน้าเป็นหนังสีขาวมีขนเส้นเล็กๆสีดำขึ้นรอบดวงตาประมาณ 4-5 แถว ขามีสีเทาหรือดำ
พฤติกรรม.
บลูแอนด์โกลด์ มาคอว์ จัดเป็นนกแก้วที่มีเสียงร้องดัง และมักเลือกที่จะทำรังตามโพรงไม้ใหญ่ ๆ โดยใช้วิธีแทะหรือขุดโพรงไม้จำพวกไม้เนื้ออ่อน หรืออาจเลือกใช้โพรงไม้ที่เก่าต่าง ๆ บลูแอนด์โกลด์ มาคอว์เวลาออกหาอาหารจะบินกันเป็นกลุ่มประมาณ10-20ตัว อาหารของบลูแอนด์โกลด์ มาคอว์ ได้แก่ ผลไม้นานาชนิด,ดินโป่ง,ปาล์ม เป็นต้นบลูแอนด์โกลด์ มาคอว์ จะวางไข่ครั้งละ 2-4 ฟอง และจะใช้เวลาฟัก ประมาณ 27-28 วัน และ ประมาณ80-90 วัน ขนจะขึ้นเต็มตัว
โรงเรียนโนนศิลาวิทยาคม

โรงเรียนโนนศิลาวิทยาคม  เป็นโรงเรียนมัธยมศึกษาขนาดกลาง สังกัด สำนักงานเขตพื้นที่การศึกษามัธยมศึกษาขอนแก่น เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ 3 ถนนมิตรภาพ (สระบุรี-หนองคาย) ตำบลโนนศิลา อำเภอโนนศิลา จังหวัดขอนแก่น
ประวัติ.
โรงเรียนโนนศิลาวิทยาคม เปิดทำการสอนเมื่อวันที่ 16 พฤษภาคม 2522 ในชื่อ "โรงเรียนมัธยมศึกษาขนาดกลางประจำตำบลโนนศิลา" อำเภอบ้านไผ่ จังหวัดขอนแก่น สังกัดกรมสามัญศึกษา กระทรวงศึกษาธิการ โดยได้รับการเห็นชอบของสภาตำบลโนนศิลาในขณะนั้น ซึ่งได้เริ่มเปิดทำการเรียนการสอนโดยมี นายสุดใจ บางปา ครูโรงเรียนบ้านขอนสักตอประดู่ สังกัดองค์การบริหารส่วนจังหวัดขอนแก่น เป็นผู้รักษาการในตำแหน่งครูใหญ่ 
ต่อมากรมสามัญศึกษา ได้แต่งตั้งให้ นายสุวรรณ สุดสะอาด มาดำรงตำแหน่ง ครูใหญ่โดยใช้ชื่อ "โรงเรียนรังสรรค์วิทยาคม" จัดการเรียนการสอนในระดับมัธยมศึกษาตอนต้นและตอนปลาย สังกัดกรมสามัญศึกษา กระทรวงศึกษาธิการ
ปีพุทธศักราช 2539 กระทรวงมหาดไทย ประกาศจัดตั้งกิ่งอำเภอโนนศิลา โดยแยกออกมาจาก อำเภอบ้านไผ่ จึงทำให้ โรงเรียนรังสรรค์วิทยาคม มีฐานะเป็น โรงเรียนประจำกิ่งอำเภอโนนศิลา
ปีพุทธศักราช 2547 กระทรวงศึกษาธิการ มีการปฏิรูปโครงสร้างหน่วยงานภายในกระทรวงโรงเรียนจึงเปลี่ยนมา สังกัดสำนักงานเขตพื้นที่การศึกษาขอนแก่นเขต 3 และจากการประชาคมของคณะกรรมการสถานศึกษาโรงเรียนรังสรรค์วิทยาคม ผู้บริหารโรงเรียน คณะครูและผู้ปกครอง มีมติเห็นควรให้เปลี่ยนชื่อโรงเรียนให้สอดคล้องกับชื่ออำเภอด้วยเหตุผลคือ เพื่อความสะดวกในการค้นหาและเรียกขาน 
จึงเสนอขอเปลี่ยนชื่อโรงเรียนเมื่อวันที่ 29 กันยายน 2550 จาก "โรงเรียนรังสรรค์วิทยาคม" เป็น "โรงเรียนโนนศิลาวิทยาคม" เพื่อสอดคล้องกับชื่ออำเภอซึ่งได้รับการประกาศให้ยกระดับจาก "กิ่งอำเภอ" ให้เป็น "อำเภอโนนศิลา" ในปีเดียวกัน
อุสมาน อุเซ็ง

อุสมาน อุเซ็ง (1 กรกฎาคม พ.ศ. 2492 – 23 มิถุนายน พ.ศ. 2542) อดีตสมาชิกสภาผู้แทนราษฎรจังหวัดยะลา 1 สมัย
ประวัติ.
อุสมาน อุเซ็ง เกิดเมื่อวันที่ 1 กรกฎาคม พ.ศ. 2492 เป็นบุตรของนายหะยีอับดุลลาเต๊ะ กับนางแวแย อุเซ็ง และเป็นพี่ชายของนายบูราฮานูดิน อุเซ็ง สำเร็จการศึกษาระดับประกาศนียบัตรวิชาการศึกษา ที่วิทยาลัยครูยะลา
อุสมาน อุเซ็ง เสียชีวิตเมื่อวันที่ 23 มิถุนายน พ.ศ. 2542 สิริอายุรวม 49 ปี
งานการเมือง.
อุสมาน ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2519 สังกัดพรรคประชาธิปัตย์ และได้รับเลือกตั้งเพียงครั้งเดียว
สมาชิกสภาผู้แทนราษฎร.
อุสมาน อุเซ็ง ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
ชาโว เกร์เรโร ซีเนียร์

ซัลวาดอร์ เกร์เรโร ที่3 (Salvador Guerrero III) (7 มกราคม ค.ศ. 1949 – 11 กุมภาพันธ์ ค.ศ. 2017) เป็นที่รู้จักในชื่อ ชาโว เกร์เรโร (Chavo Guerrero) หรือ ชาโว เกร์เรโร ซีเนียร์ (Chavo Guerrero Sr), และยังเป็นที่รู้จักในช่วงศตวรรษที่ 21 ในนาม ชาโว คลาสสิก (Chavo Classic) เป็นนักมวยปล้ำอาชีพ เขาเคยปล้ำให้กับสมาคม Universal Wrestling Federation (UWF), American Wrestling Association (AWA) และ World Wrestling Entertainment (WWE) เป็นบิดาของนักมวยปล้ำรุ่นที่สาม ชาโว เกร์เรโร จูเนียร์ เป็นบุตรชายคนโตของ Salvador "Gory" Guerrero และสมาชิกครอบครัวเกร์เรโร และเป็นแชมป์ WWE Cruiserweight Champion ที่อายุมากที่สุด
เชิงอรรถ.
<templatestyles src="Reflist/styles.css" />
เอกสิทธิ์คนขาว

เอกสิทธิ์คนขาว  หรือเอกสิทธิ์ผิวขาว  เป็นคำเรียกเอกสิทธิ์ทางสังคมซึ่งให้ประโยชน์แก่บุคคลที่ถูกระบุว่าเป็นคนขาวในประเทศตะวันตก นอกเหนือจากสิ่งที่คนผิวสีเผชิญทั่วไปในพฤติการณ์สังคม การเมืองหรือเศรษฐกิจเดียวกัน ทัศนมิติวิชาการอย่างทฤษฎีเชื้อชาติวิจารณ์และการศึกษาความขาวใช้มโนทัศน์ "เอกสิทธิ์คนขาว" เพื่อวิเคราะห์ว่าคตินิยมเชื้อชาติและสังคมที่มีลักษณะนิยมเชื้อชาติมีผลต่อชีวิตของคนขาวหรือคนผิวขาว
เพ็กกี แม็กอินทอช (Peggy McIntosh) อธิบายว่า คนขาวในสังคมตะวันตกได้ประโยชน์ที่คนไม่ขาวมิได้ประสบ เป็น "แพ็กเกจสินทรัพย์ที่มิได้หามาที่มองไม่เห็น" เอกสิทธิ์คนขาวหมายถึงทั้งประโยชน์แบบทำให้ทั้งที่ชัดเจนและไม่ค่อยชัดเจนซึ่งคนขาวไม่รับรู้ว่าพวกตนมี ซึ่งทำให้มันต่างจากความลำเอียงหรือความเดียดฉันท์ชัดเจน เอกสิทธิ์เหล่านี้รวมถึงการยืนยันทางวัฒนธรรมซึ่งคุณค่าของตนของบุคคล สถานภาพทางสังคมที่เหนือกว่าโดยสันนิษฐาน และเสรีภาพในการย้าย ซื้อ ทำงาน เล่นและพูดอย่างเสรี พบเห็นผลเหล่านี้ได้ในบริบทวิชาชีพ การศึกษาและบุคคล มโนทัศน์เอกสิทธิ์คนขาวยังส่อความถึงสิทธิการสมมติความเป็นสากลของประสบการณ์ของตนเอง ทำให้ประสบการณ์ของผู้อื่นแตกต่างหรือพิเศษขณะที่มองตนเองว่าเป็นปกติ 
มโนทัศน์ดังกล่าวได้รับความสนใจและการคัดค้านบ้าง นักวิจารณ์บางคนกล่าวว่าคำนี้ใช้มโนทัศน์ "ผิวขาว" เป็นตัวแทนของเอกสิทธิ์ทางชนชั้นหรือทางสังคมอื่นหรือเป็นสิ่งทำให้ไขว้เขวจากปัญหาความไม่เสมอภาคพื้นเดิมที่อยู่ลึกกว่า ผู้อื่นกล่าวว่า มิใช่ว่าความขาวเป็นตัวแทน แต่มีเอกสิทธิ์ทางสังคมอื่นจำนวนมากที่เชื่อมโยงกับเอกสิทธิ์ดังกล่าว ซึ่งต้องการการวิเคราะห์ที่ซับซ้อนและระมัดระวังเพื่อระบุว่าความขาวส่งเสริมเอกสิทธิ์อย่างไร นักวิจารณ์เอกสิทธิ์คนขาวยังเสนอนิยามความขาวทางเลือกและข้อยกเว้นหรือข้อจำกัดของอัตลักษณ์ผิวขาว โดยแย้งว่ามโนทัศน์ "เอกสิทธิ์คนขาว" ละเลยข้อแตกต่างสำคัญระหว่างประชากรย่อยผิวขาวกับปัจเจกบุคคลและเสนอว่าญัตติความขาวนั้นไม่สามารถครอบคลุมคนขาวทุกคนได้ พวกเขาสังเกตปัญหาการรับรู้ความแตกต่างของคนผิวสีและชาติพันธุ์ภายในกลุ่มเหล่านี้ นักวิจารณ์อนุรักษนิยมได้เสนอคำวิจารณ์มโนทัศนี้โดยตรงกว่า ผู้หนึ่งเขียนว่า "ปัจจุบัน ... ชีวิตของชนกลุ่มน้อยไม่ถูกขัดขวางด้วยความเดียดฉันท์และ 'เอกสิทธิ์คนขาว' อีกต่อไป" ขณะที่อีกผู้หนึ่งกล่าวว่ามโนทัศน์ดังกล่าวเป็นอุปสรรคในทางบรรลุสังคมที่เท่าเทียม
จีนา ครอสลีย์-คอร์คอแรน (Gina Crosley-Corcoran) เขียนในบทความ "การอธิบายเอกสิทธิ์คนขาวแก่คนขาวไส้แห้ง" (Explaining White Privilege to a Broke White Person) ใน"ฮัฟฟิงตันโพสต์" ว่า ทีแรกเธอเป็นปรปักษ์กับแนวคิดว่าเธอมีเอกสิทธิ์คนขาว โดยเดิมเชื่อว่า "ผิวขาวของฉันไม่ได้ช่วยคุ้มครองฉันมิให้ประสบความยากจนเลย" จนกระทั่งเธอถูกนำให้อ่าน "การแกะถุงเป้ที่มองไม่เห็น" (Unpacking the invisible knapsack) ของเพ็กกี แม็กอินทอช เธอว่า "มโนทัศน์ส่วนร่วมรับรู้ว่าบุคคลสามารถมีเอกสิทธิ์ได้ในทางแบบและไม่มีเอกสิทธิ์อย่างแน่นอนในแบบอื่น" ผู้เขียนบางคนสังเกตว่า "มโนทัศน์เอกสิทธิ์คนขาวที่ฟังดูเป็นวิชาการ" บางครั้งดึงการป้องกันไม่ได้และความเข้าใจผิดในหมู่คนขาว บางส่วนเนื่องจากวิธีที่มโนทัศน์เอกสิทธิ์คนขาวถูกนำมาสู่ความสนใจกระแสหลักผ่านการรณรงค์สื่อสังคมอย่างแบล็กไลฟส์แมตเทอร์ (Black Lives Matter) คอรี ไวน์เบิร์ก (Cory Weinburg) เขียนใน"อินไซด์ไฮเออร์เอ็ด" ยังได้กล่าวว่ามโนทัศน์เอกสิทธิ์คนขาวถูกผู้มิใช่นักวิชาการตีความผิดบ่อยครั้งเพราะมันเป็นมโนทัศน์วิชาการซึ่งเพิ่งถูกนำสู่กระแสหลัก นักวิชาการที่ไวน์เบิร์กสัมภาษณ์ซึ่งศึกษาเอกสิทธิ์คนขาวโดยไม่ถูกรังควานมาหลายทศวรรษประหลาดใจกับความเป็นปรปักษ์ที่เพิ่มขึ้นเฉียบพลันจากนักวิจารณ์ฝ่ายขวาตั้งแต่ปี 2557
ไทยลีก 3 ฤดูกาล 2560 – ตอนล่าง

ไทยลีก 3 ฤดูกาล 2560 โซนตอนล่าง  (เป็นที่รู้จักในชื่อ ไทยลีก 3 ยูโร่เค้กลีกโปร) ฤดูกาลแรกของ ไทยลีก 3 นับแต่ก่อตั้งลีกเมื่อ พ.ศ. 2560
สถิติประจำฤดูกาล.
<templatestyles src="Col-begin/styles.css"/>
พระนางอึยอิน

สมเด็จพระราชินีอึยอิน  พระราชินีองค์แรกใน พระเจ้าซ็อนโจ พระราชาลำดับที่ 14 แห่ง ราชวงศ์โชซ็อน
สมเด็จพระราชินีอึยอินประสูติเมื่อวันที่ 5 พฤษภาคม ค.ศ. 1555 ในสกุลปาร์คแห่งบันนัมมีพระนามเดิมว่าอย่างไรไม่ปรากฏได้เข้าพิธีอภิเษกกับ เจ้าชายฮาชอง เมื่อองค์ชายฮาชองได้ประกอบพระราชพิธีราชาภิเษกขึ้นเป็น พระเจ้าซ็อนโจ ใน ค.ศ. 1565 ก็ได้สถาปนา เจ้าหญิงพระชายา จากสกุลปาร์คขึ้นเป็นพระราชินีอึยอินเมื่อ ค.ศ. 1569 
ในสงครามการรุกรานโชซ็อนของญี่ปุ่นทั้ง 2 ครั้งพระเจ้าซ็อนโจได้หลบหนีไปโดยมิได้พาพระราชินีอึยอินไปด้วยแต่กลับพาพระสนมอินบินซึ่งเป็นพระสนมองค์โปรดไปแทน
สมเด็จพระราชินีอึยอินสวรรคตเมื่อวันที่ 5 สิงหาคม ค.ศ. 1600 ที่ พระราชวังท็อกซู ขณะมีพระชนมายุเพียง 45 พรรษาโดยไม่มีพระราชโอรส-ธิดา
พระสนมถัง

พระสนมถัง  หรือ ถังจี๋ พระสนมเอกใน จักรพรรดิฮั่นเฉา หรือ หองจูเปียน จักรพรรดิองค์ที่ 13 แห่ง ราชวงศ์ฮั่นตะวันออก 
ในวันที่ 28 กันยายน ค.ศ. 189 ตั๋งโต๊ะ ซึ่งดำรงตำแหน่งอุปราชได้ทำการปลดจักรพรรดิฮั่นเฉาลงจากราชบัลลังก์และถูกกักอยู่ในพระตำหนักทำให้พระสนมถังต้องถูกปลดไปด้วย
อดีตจักรพรรดิฮั่นเฉาถูกวางยาพิษสิ้นพระชนม์ในพระตำหนักเมื่อวันที่ 6 มีนาคม ค.ศ. 190 โดยฝีมือของ ลิยู กุนซือและลูกเขยของตั๋งโต๊ะตามคำสั่งของตั๋งโต๊ะส่วนอดีตพระสนมถังรอดชีวิตและได้กลับไปยังบ้านเดิมของพระองค์ซึ่ง ถังเหมา พระบิดาของพระองค์ได้บังคับให้แต่งงานใหม่แต่พระนางได้ปฏิเสธไปเนื่องจากพระนางได้ให้สัญญาไว้กับอดีตจักรพรรดิ
ใน ค.ศ. 193 ปีต่อมาหลังจากการเสียชีวิตของตั๋งโต๊ะ ลิฉุย อดีตขุนศึกของตั๋งโต๊ะได้ยกกองทัพเข้ายึดอำนาจในราชสำนักที่ ฉางอัน และได้ยกกองทัพมาที่บ้านเกิดของอดีตพระสนมและพยายามจะฉุดคร่าอดีตพระสนมถังเพื่อให้มาเป็นอนุภรรยา (เมียน้อย) แต่พระนางได้ปฏิเสธไปเมื่อ กาเซี่ยง ทราบเรื่องจึงได้นำความขึ้นกราบทูล จักรพรรดิฮั่นเซี่ยน หรือ พระเจ้าเหี้ยนเต้ ให้ทราบพระเจ้าเหี้ยนเต้จึงมีรับสั่งให้เชิญอดีตพระสนมถังมาที่พระราชวังและไปที่พระราชสุสานของอดีตจักรพรรดิฮั่นเฉาพร้อมกับได้มีพระราชโองการสถาปนาอดีตพระสนมถังขึ้นเป็น พระราชินีแห่งหงหนง  และหลังจากนั้นพระนางก็มิได้มีบทบาทอีกเลย
รือปิน

รือปิน ([ˈrɨpʲin]) เป็นเมืองทางตอนกลางของประเทศโปแลนด์ ห่างจากเมืองทอรูน ประมาณ 50 กิโลเมตร อยู่ในเขตจังหวัดกูยาวือ-ปอมอแช มีเนื้อที่ทั้งหมด 10.96 ตารางกิโลเมตร ใน ค.ศ. 2009 มีประชากร 16,950 คน
รือปินเป็นหนึ่งในเมืองที่เก่าแก่ที่สุดในประเทศโปแลนด์และถูกกล่าวถึงครั้งแรกในปี ค.ศ. 1065 ในการแบ่งโปแลนด์ครั้งที่สอง เมืองได้ถูกรวมเข้ากับราชอาณาจักรปรัสเซีย ในช่วง ค.ศ. 1793
เดอะบอลลีวูดบอยซ์

เดอะ บอลลีวูด บอยซ์ (The Bollywood Boyz) หรือชื่อเดิม เดอะซิงห์บรอเธอส์ (The Singh Brothers) เป็นทีมนักมวยปล้ำประกอบด้วยสองพี่น้อง Sunil Singh (ชื่อเดิม Gurv Sihra, เกิด 13 พฤศจิกายน 1984) และ Samir Singh (ชื่อเดิม Harv Sihra, เกิด 2 พฤศจิกายน 1987)
อแมนด้า ออบดัม

อแมนด้า ชาร์ลีน ออบดัม (เกิด 17 มิถุนายน พ.ศ. 2536) ชื่อเล่น ด้า เป็นนักแสดง นางแบบ นางงาม และนักร้องชาวไทย ผู้ได้รับตำแหน่งมิสยูนิเวิร์สไทยแลนด์ 2563 และเป็นตัวแทนประเทศไทยในการประกวดนางงามจักรวาล 2020 นอกจากนี้ยังได้รับตำแหน่งมิสแกรนด์ไรส์ซิงสตาร์ 2016 และมิสทัวริซึมเมโทรโพลิตันอินเตอร์เนชันแนล 2016 ในปี 2025 ได้เป็นผู้ถือลิขสิทธิ์หรือผู้อำนวยการกองประกวดมิสซูปราเนชันแนลไทยแลนด์และมิสเตอร์ซูปราเนชันแนลไทยแลนด์
ประวัติ.
อแมนด้าเกิดเมื่อวันที่ 17 มิถุนายน พ.ศ. 2536 จังหวัดภูเก็ต บิดาเป็นชาวแคนาดาเชื้อสายดัตช์ และมารดาเป็นชาวไทยเชื้อสายจีนจากจังหวัดสุพรรณบุรี อแมนด้าจบการศึกษาชั้นมัธยมศึกษาตอนต้นจากโรงเรียนสตรีภูเก็ต (ภาคภาษาอังกฤษ) และเข้าศึกษาที่โรงเรียนนานาชาติบริติช ภูเก็ต จนจบเกรด 12 หลังจากนั้นเธอได้เข้าศึกษาต่อในด้านเศรษฐศาสตร์และการบริหารธุรกิจและการจัดการ มหาวิทยาลัยโทรอนโต ประเทศแคนาดา จนสำเร็จการศึกษาในระดับปริญญาตรี (เกียรตินิยมอันดับ 1) ในปี พ.ศ. 2558
การประกวด.
มิสไทยแลนด์เวิลด์ 2558.
อแมนด้า ออบดัม ได้เข้าร่วมประกวดมิสไทยแลนด์เวิลด์ ปี 2015 และสามารถผ่านเข้ารอบ 10 คนสุดท้ายในการประกวด พร้อมกับรางวัลพิเศษนางงามสุขภาพดี และนางงามที่มีทักษะด้านการเดินแบบ
มิสแกรนด์ภูเก็ต 2016.
อแมนด้าได้เข้าร่วมประกวดมิสแกรนด์ภูเก็ต ประจำปี 2016 และเมื่อวันที่ 21 เมษายน พ.ศ. 2559 และสามารถคว้าตำแหน่งชนะเลิศมาครองได้สำเร็จ โดยเธอเป็นมิสแกรนด์ภูเก็ตคนแรกของประเทศไทย และเป็นตัวแทนของจังหวัดภูเก็ตในการประกวดมิสแกรนด์ไทยแลนด์ 2016
มิสแกรนด์ไทยแลนด์ 2016.
อแมนด้าได้เป็นตัวแทนจังหวัดภูเก็ตในการเข้าร่วมประกวดมิสแกรนด์ไทยแลนด์ 2016 และได้ผ่านเข้ารอบ 10 คนสุดท้าย รวมถึงได้รับตำแหน่งมิสไรส์ซิงสตาร์ 2016 และรองอันดับ 2 ขวัญใจอุดรธานี พร้อมกับการเซ็นสัญญาเป็นนักแสดงกับสถานีโทรทัศน์สีกองทัพบกช่อง 7
มิสทัวริซึมเมโทรโพลิตันอินเตอร์เนชันแนล 2016.
อแมนด้าได้รับการแต่งตั้งให้เป็นตัวแทนประเทศไทยในการประกวดมิสทัวริซึมเมโทรโพลิตันอินเตอร์เนชันแนล ปี 2016 ที่ พนมเปญ ประเทศกัมพูชา จัดขึ้นในวันที่ 19 พฤศจิกายน พ.ศ. 2559 โดยในการประกวดครั้งนี้เธอสามารถคว้าตำแหน่งชนะเลิศมาได้สำเร็จ พร้อมด้วยตำแหน่งขวัญใจช่างภาพ
มิสยูนิเวิร์สไทยแลนด์ 2563.
อแมนด้าได้เข้าร่วมประกวดมิสยูนิเวิร์สไทยแลนด์ ปี 2020 
ในรอบ 50 คนสุดท้าย เธอได้ Golden Tiara 16 โหวตจาก กรรมการ 17 ท่าน ต่อมาในรอบ 20 คนสุดท้าย เธอได้ Speech Wild Card เพื่อผ่านเข้ารอบอัตโนมัติ และเธอได้รับรางวัลชนะเลิศการประกวด มิสยูนิเวิร์สไทยแลนด์ 2020 พร้อมได้รับรางวัลพิเศษมิสปริศนา
นางงามจักรวาล 2020.
อแมนด้าเป็นตัวแทนประเทศไทยในการประกวดนางงามจักรวาล 2020 ที่ รัฐฟลอริด้า สหรัฐอเมริกา จัดขึ้นในวันที่ 16 พฤษภาคม พ.ศ. 2564 โดยในการประกวดครั้งนี้เธอสามารถผ่านเข้ารอบ 10 คนสุดท้ายในการประกวด
จุดยืนทางการเมือง.
อแมนด้าสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 นอกจากนี้ อแมนด้าได้รับแต่งตั้งให้เป็นทูตด้านสุขภาพจิตของกรมสุขภาพจิต แต่ภายหลังได้ถูกถอดจากตำแหน่งเนื่องจากการแสดงออกด้านการเมือง
ชีจิ๋ว

ซีจิ๋ว หรือ สฺวีโจว ในภาษาจีนกลาง เป็น 1 ใน 9 มณฑลของเมืองจีนในอดีต
ประวัติศาสตร์.
ยุคสามก๊ก.
ระหว่างยุคสามก๊ก ซีจิ๋วเป็นดินแดนของวุยก๊ก และเมืองหลวงได้ย้ายมาที่เมืองแพเสีย
ยุคปัจจุบัน.
ซีจิ๋วเป็นเขตปกครองของของยุคสาธารณรัฐจีน (1912–1949) ในช่วงสงครามจีน–ญี่ปุ่นครั้งที่สอง (1937–1945) ซีจิ๋วปกครองโดยวาง จิงเว่ย กลุ่มสนับสนุนญี่ปุ่น(1940–1945). 
วรรณกรรม.
ในวรรณกรรมสามก๊ก ซีจิ๋วปกครองโดยโตเกี๋ยม ภายหลังจากโตเกี๋ยมได้เสียชีวิตลง เล่าปี่ ได้ปกครองแทน แต่ถูกยึดเมืองโดยลิโป้ และโจโฉในลำดับเหตุการณ์ต่อมา
เกงจิ๋ว

เกงจิ๋ว หรือ จิงโจว (#เปลี่ยนทาง &hairsp;; แต้จิ๋ว(เป็งอิม): gêng1 ziu1) เป็น 1 ใน 9 มณฑลของประวัติศาสตร์จีนในอดีต โดยเป็นเขตการปกครองในช่วงของจักรพรรดิฮั่นอู่ (ก่อน ค.ศ. 141– ค.ศ. 87) ของราชวงศ์ฮั่น เป็นเมืองที่ติดกับแม่น้ำแยงซี ขึ้นชื่ออย่างยิ่งในยุคสามก๊ก และปรากฏในวรรณกรรมสามก๊ก
ประวัติศาสตร์.
ยุคสามก๊ก.
ระหว่างยุคสามก๊ก เกงจิ๋วเป็นดินแดนที่แบ่งออกเป็นสองส่วน โดยส่วนหนึ่งอยู่ภายใต้แคว้นวุย (220–265) โดยมีเมืองหลักอยู่ที่ซิงเอี้ย (แต้จิ๋ว(เป็งอิม): sing1 ia2) และอีกส่วนหนึ่งของเกงจิ๋วอยู่ที่แคว้นง่อ (229–280) โดยเมืองหลักอยู่ที่กังเหลง (แต้จิ๋ว(เป็งอิม): gang1 lêng5)
ยุคปัจจุบัน.
เกงจิ๋ว หรือ จิงโจว ในปัจจุบันอยู่ในมณฑลหูเป่ย์ ใกล้กับเขื่อนสามผา เป็นเมืองที่ใหญ่และมีความสำคัญเป็นอันดับสองของมณฑลหูเป่ยรองจากอู่ฮั่น มีสถานที่และสถาปัตยกรรมขนาดใหญ่ที่เกี่ยวกับสามก๊กมากมาย เช่น ศาลเจ้าสามก๊กที่มีรูปปั้นกวนอูที่ใหญ่ที่สุดในจีน (ซึ่งได้ถูกสั่งรื้อออกไปในปี ค.ศ. 2021 เนื่องจากผิดผังเมือง) และเป็นหนึ่งในสถานที่ท่องเที่ยวเชิงประวัติศาสตร์ โดยมีสถานที่ ๆ น่าสนใจ คือ กำแพงเมืองโบราณตั้งแต่ยุคสามก๊ก ความสูง 8.8 เมตร ล้อมรอบเมืองในเนื้อที่ประมาณ 4.6 ตารางกิโลเมตร เป็นความยาวทั้งสิ้น 10 กิโลเมตร มีประตูเมือง 2 ชั้น สำหรับใช้หลอกข้าศึกให้เข้ามา ก่อนที่จะปิดประตูชั้นในโจมตี เรียกว่า "เวิ่งเฉิง" (#เปลี่ยนทาง &hairsp;) ตั้งอยู่ในเขตการปกครองปัจจุบัน คือ แขวงจิง
วรรณกรรม.
ในวรรณกรรมสามก๊ก เกงจิ๋วปกครองโดยเล่าเปียว เป็นเมืองที่ขงเบ้งให้คำแนะนำแก่เล่าปี่ว่าหากต้องการตั้งตนเป็นใหญ่และสถาปนาราชวงศ์ฮั่นขึ้นมาต้องยึดเมืองนี้เป็นฐานที่มั่นเพื่อสู้กับโจโฉ แต่เล่าปี่แม้ปรารถนาแต่ก็ไม่กระทำการเนื่องจากเกรงคำครหาจากผู้คนว่ายึดเมืองไปจากคนแซ่เดียวกัน เกงจิ๋วนับเป็นเมืองที่มีชัยภูมิดีเยี่ยม เต็มไปด้วยผู้คนมากมายทั้งนักปราชญ์ บัณฑิต ผู้มีความสามารถ เช่น ขงเบ้ง, ชีซี หรือบังทอง จึงเป็นที่ต้องการของหลายฝ่าย แม้กระทั้งแคว้นง่อของซุนกวนและจิวยี่ ก็แสดงความต้องการหลายครั้งว่าต้องการครอบครองเกงจิ๋ว ภายหลังจากเล่าเปียวเสียชีวิตลง เล่าจ๋อง บุตรชายคนเล็กได้ปกครองแทนและได้ยกเมืองให้กับโจโฉ เมื่อโจโฉยกทัพมา แต่ท้ายสุดเล่าปี่ได้ยึดภายหลังศึกเซ็กเพ็ก โดยอ้างว่าขอยืมจากซุนกวน และได้ให้กวนอูปกครองเมือง กวนอูปกครองอยู่นานนับสิบปี ท้ายสุดก็สูญเสียเมืองไปเมื่อลิบองได้มายึดไปจากกวนอู และประหารชีวิตกวนอูพร้อมทั้งกวนเป๋ง บุตรชายบุญธรรม
แอ็นสท์ คัลเทินบรุนเนอร์

แอ็นสท์ คัลเทินบรุนเนอร์  (4 ตุลาคม ค.ศ. 1903 - 16 ตุลาคม ค.ศ. 1946) เป็นชาวออสเตรียซึ่งได้เป็นเจ้าหน้าที่ระดับสูงของหน่วยชุทซ์ชตัฟเฟิล(เอ็สเอ็ส)ในช่วงยุคนาซีและเป็นบุคคลผู้มีส่วนรับผิดชอบต่อฮอโลคอสต์ เขาเป็นอธิบดีกรมการใหญ่ความมั่นคงไรช์ (ซึ่งรวมถึงกองบัญชาการตำรวจลับ ตำรวจอาชญากรรม และตำรวจอำนวยความปลอดภัย) ตั้งแต่เดือนมกราคม ค.ศ. 1943 จนกระทั่งสงครามโลกครั้งที่สองในยุโรปได้ยุติลง
คัลเทินบรุนเนอร์ได้เข้าร่วมพรรคนาซีในปี ค.ศ. 1930 และหน่วยเอ็สเอ็สในปี ค.ศ. 1931 และในปี ค.ศ. 1935 เขาได้ถือว่าเป็นผู้นำของชาวออสเตรียหน่วยเอ็สเอ็ส เขาได้ให้ความช่วยเหลือในอันชลุสและได้รับมอบหมายในการบัญชาการของหน่วยเอ็สเอ็สและกองกำลังตำรวจในออสเตรีย ในเดือนมกราคม ค.ศ. 1943 คัลเทินบรุนเนอร์ได้รับการแต่งตั้งให้เป็นหัวหน้าของทบวงกลางความมั่นคงไรช์ ต่อจากไรน์ฮาร์ท ไฮดริช ซึ่งถูกลอบสังหารในเดือนมิถุนายน ค.ศ. 1942
ด้วยความมุ่งมั่นในการต่อต้านชาวยิวและจงรักภักดีต่อฮิตเลอร์อย่างคลั่งไคล คัลเทินบรุนเนอร์ได้คอยควบคุมในช่วงเวลาที่การฆ่าล้างเผ่าพันธุ์ชาวยิวนั้นทวีรุนแรงมากขึ้น เขาเป็นสมาชิกระดับสูงของหน่วยเอ็สเอ็สที่ต้องเผชิญหน้ากับการสอบสวนที่การพิจารณาคดีเนือร์นแบร์กครั้งแรก ซึ่งเขาถูกตัดสินว่ามีความผิดในข้อหาก่ออาชญากรรมสงครามและอาชญากรรมต่อมนุษยชาติ คัลเทินบรุนเนอร์ถูกประหารชีวิตโดยการแขวนคอในเดือนตุลาคม ค.ศ. 1946
ทารกออกแบบ

ทารกออกแบบ  หมายถึงตัวอ่อนมนุษย์ที่ผ่านการดัดแปลงพันธุกรรมเพื่อให้เกิดลักษณะที่พึงประสงค์ ทางทฤษฎีอาจทำได้หลายวิธี เช่น ยีนบำบัดแบบคริสเปอร์ หรืออื่นๆ เทคโนโลยีนี้ยังเป็นที่ถกเถียงในประเด็นด้านจริยธรรม ว่าด้วยสุพันธุศาสตร์ และการสร้างมนุษย์ที่เหนือกว่าที่อาจมาทดแทนมนุษย์ปัจจุบัน
การวินิจฉัยทางพันธุกรรมก่อนการฝังตัว.
การวินิจฉัยทางพันธุกรรมก่อนการฝังตัว  หรือการตรวจคัดกรองตัวอ่อน เป็นหัตถการทางการแพทย์อย่างหนึ่งที่ทำกับตัวอ่อนที่ยังไม่ได้ฝังตัว หรือบางครั้งอาจทำกับเซลล์ไข่ก่อนปฏิสนธิ วิธีนี้ช่วยค้นหาและระบุตำแหน่งของความผิดปกติทางพันธุกรรมในระยะแรกของตัวอ่อนซึ่งผ่านการปฏิสนธิในหลอดทดลองมาใหม่ๆ เมื่อเซลล์ตัวอ่อนแบ่งตัวถึงระดับหนึ่งก็จะถูกดึงเอาเซลล์ที่แบ่งตัวแล้วบางส่วนออกมาตรวจหาจีโนมของตัวอ่อนนั้น
วิธีนี้ช่วยให้แพทย์หรือนักวิทยาศาสตร์สามารถทราบยีนที่เสียหายหรือยีนที่กลายพันธุ์แล้วทำให้เกิดโรคในเซลล์ไข่หรือในตัวอ่อนได้ด้วยวิธีต่างๆ เช่น in-situ hybridization ซึ่งจะทำให้สามารถเห็นลำดับนิวคลีโอไทด์บนยีนที่ช่วยให้สามารถตรวจพบความผิดปกติทางพันธุกรรมได้
มนุษยนิยมเปลี่ยนผ่าน

มนุษยนิยมเปลี่ยนผ่านหรือแนวคิดพ้นมนุษย์หรือลัทธิพ้นมนุษย์  เป็นแนวคิดหนึ่งที่ถูกพูดถึงทั่วโลก มีเป้าหมายเพื่อเปลี่ยนแปลงภาวะของมนุษย์ โดยพัฒนาและเผยแพร่เทคโนโลยีที่สามารถพัฒนาความสามารถของมนุษย์ได้ ทั้งสติปัญญา กายภาพ และจิตใจ
ออลโมสต์อิสเนเวอร์อินัฟ

"ออลโมสต์อิสเนเวอร์อินัฟ"  เป็นเพลงของนักร้องชาวอเมริกัน อะรีอานา กรานเด ร่วมกับนักร้องชาวอังกฤษ นาธาน ไซกส์ แนวป็อปและโซล เพลงเขียนโดยกรานเด, ฮาโมนี ซามูเอลส์, คาร์เมน รีส, อัล เชอร์ร็อด แลมเบิร์ต, โอลานียี-อะคินเปรู และโปรดิวเซอร์เพลง โมเซส ซามูเอลส์ เพลงออกจำหน่ายในวันที่ 19 สิงหาคม ค.ศ. 2013 ภายใต้สังกัดรีพับลิกและไอแลนด์ เป็นซิงเกิลวิทยุซิงเกิลแรกของกรานเด จากอัลบั้มซาวน์แทร็กเพลงประกอบภาพยนตร์ "" และ "ยัวส์ทรูลี" (2013)
เอดับเบิลยูเอ ยูไนเต็ดสเตทส์ เฮฟวี่เวท แชมเปี้ยนชิพ

เอดับเบิลยูเอ ยูไนเต็ดสเตทส์ เฮฟวี่เวท แชมเปี้ยนชิพ (AWA United States Heavyweight Championship) เป็นตำแหน่งแชมป์ของAmerican Wrestling Association(AWA) โดยก่อตั้งขึ้นในชื่อ NWA United States Championship ในช่วงแรกเพื่อโปรโมตแชมป์ในChicago, Illinois ในช่วงปี 1953 - 1958 ต่อมาปี 1958 เจ้าของแชมป์เส้นนี้ Verne Gagne ได้ก่อตั้งสมาคม American Wrestling Association (AWA) ซึ่งตั้งอยู่ใน Minneapolis, Minnesota และได้เอาแชมป์ไปพร้อมกับตัวเขาโดยอ้างว่า สืบเชื้อสายแชมป์ของรุ่นชิคาโก สมาคมในชิคาโกได้ยอมรับให้ Wilbur Snyder เป็นแชมป์คนต่อไปโดยแยกเชื้อสายแชมป์ออกเป็นเชื้อสายของเขาเองคือ NWA United States Heavyweight Championship (Detroit version) ต่อมาแชมป์เวอร์ชันของ Minneapolis ถูกเปลี่ยนชื่อมาเป็น AWA United States Championship ในปี 1960
เชิงอรรถรถ.
<templatestyles src="Reflist/styles.css" />
วาซือ

วาซือ  เป็นเมืองทางตอนใต้ของประเทศโปแลนด์ ห่างจากเมืองหลักกาตอวิตแซ 22 กิโลเมตร อยู่ในเขตจังหวัดชล็อนสก์ มีเนื้อที่ 8.75 ตารางกิโลเมตร ในปี ค.ศ. 2006 มีประชากร 7,139 คน ในช่วงสงครามโลกครั้งที่สอง นาซีเยอรมนีได้เข้ายึดครองเมืองช่วงเดือนกันยายน ค.ศ. 1945
ในปี ค.ศ. 1975–1998 เมืองเป็นส่วนหนึ่งของจังหวัดคาโตวีตเซ ในช่วงสงครามโลกครั้งที่สอง เยอรมันได้เปลี่ยนชื่อเมือง วอซือ (') เป็น ลาแซร์น (')
เอเดรียน สมิธ

เอเดรียน ดี. สมิธ (เกิด 19 สิงหาคม ค.ศ. 1944) เป็นสถาปนิกจากเมืองชิคาโก สหรัฐอเมริกา มีความสนใจในการออกแบบงานสถาปัตยกรรมมาตั้งแต่เริ่มต้น หลังจากจบการศึกษาที่สหรัฐอเมริกา ได้มีโอกาสทำงานที่สำนักงานสถาปนิกเอสโอเอ็ม (SOM) โดยมีจอร์จ เอฟสตาทิวเป็นผู้บริหารโครงการ เขาได้เข้ามามีบทบาทในโครงการออกแบบและพัฒนาพื้นที่นครดูไบ สหรัฐอาหรับเอมิเรตส์ ให้มีสภาพเป็นเมืองแห่งตึกระฟ้าที่สูงที่สุดในโลก โดยเฉพาะตึกชื่อ "บุรจญ์ดูไบ" (Burj Dubai) หรือชื่อใหม่เรียกว่า "บุรจญ์เคาะลีฟะฮ์" (Burj Khalifa) หรือเรียกอีกอย่างหนึ่งว่า "หอคอยเคาะลีฟะฮ์"
โฌแซ็ฟ กาบีลา

โฌแซ็ฟ กาบีลา (เกิด 4 มิถุนายน 1971) เป็นนักการเมืองชาวคองโกและเป็นประธานาธิบดีแห่งสาธารณรัฐประชาธิปไตยคองโกตั้งแต่เดือนมกราคม ค.ศ. 2001 กาบีลาเข้ารับตำแหน่ง 10 วันหลังการลอบสังหารประธานาธิบดี โลร็อง-เดซีเร กาบีลา บิดาของกาบีลา กาบีลาได้รับเลือกตั้งเป็นประธานาธิบดีในปี 2006 กาบีลาได้รับเลือกตั้งเป็นวาระที่สองในปี 2011 ถึงปี 2019
วาระของกาบีลาหมดลงในวันที่ 20 ธันวาคม 2016 ตามรัฐธรรมนูญปี 2006 มีการคาดการณ์ว่าการเลือกตั้งจะถูกจัดขึ้นในเดือนพฤศจิกายน 2016 อย่างไรก็ตามในวันที่ 29 กันยายน 2016 มีการประกาศว่าการเลือกตั้งจะจัดขึ้นในต้นปี 2018 และต้องการทำสำมะโนประชากรก่อนการเลือกตั้ง
ตั้งแต่เข้ารับตำแหน่ง โฌแซ็ฟ กาบีลา เผชิญกับสงครามอย่างต่อเนื่องในตะวันออกของคองโกและการก่อกบฏภายในที่ได้รับการสนับสนุนโดยรัฐบาลยูกันดาและรวันดา
ในเดือนตุลาคม พ.ศ. 2564 โจเซฟ คาบิลาปกป้องวิทยานิพนธ์จบการศึกษาของเขาที่มหาวิทยาลัยโจฮันเนสเบิร์ก ปริญญาโทด้านรัฐศาสตร์และความสัมพันธ์ระหว่างประเทศได้รับรางวัลเมื่อสิ้นสุดการศึกษาซึ่งกินเวลาห้าปี
โคลด์ (เพลงมารูนไฟฟ์)

"โคลด์"  เป็นเพลงของวงดนตรีป็อปร็อกอเมริกัน มารูนไฟฟ์ ร้องรับเชิญโดยแร็ปเปอร์ ฟิวเชอร์ เพลงออกจำหน่ายในวันที่ 14 กุมภาพันธ์ ค.ศ. 2017 และเป็นซิงเกิลที่สองจากสตูดิโออัลบั้มที่หก "เรดพิลล์บลูส์" "โคลด์" แต่งและผลิตโดยฟิล ชาโอย จอห์น ไรอัน และเจคอบ แคเชอร์ ฮินดลิน และร่วมแต่งโดยแอดัม เลอวีน และจัสติน แทรนเตอร์
มิวสิกวิดีโอ.
มิวสิกวิดีโอถ่ายทำที่ใจกลางเมืองลอสแอนเจลิส รัฐแคลิฟอร์เนีย ในเดือนธันวาคม ค.ศ. 2016 วิดีโอเผยแพร่ในวันที่ 15 กุมภาพันธ์ ค.ศ. 2017 ทางช่องวีโว
การแสดงสด.
วงแสดงเพลงทางโทรทัศน์ครั้งแรกในรายการ"ดิเอลเลนดีเจนเนอเรสโชว์" ในวันที่ 15 กุมภาพันธ์ ค.ศ. 2017
ฟีลิงส์ (เพลงมารูนไฟฟ์)

"ฟีลิงส์"  เป็นเพลงของวงดนตรีป็อปร็อกอเมริกัน มารูนไฟฟ์ จากสตูดิโออัลบั้มที่ห้า "ไฟฟ์" (2014) แต่งโดยแอดัม เลอวีน แชลล์แบ็ก และออสการ์ โกเรส และผลิตโดยเชลล์แบ็กและโกเรส เพลงถูกส่งไปเปิดในสถานีวิทยุอะดัลต์คอนเทมโพรารี และเมนสตรีม ในวันที่ 14 และ 15 กันยายน ตามลำดับ เป็นซิงเกิลที่ห้าจากอัลบั้ม ภาพประกอบซิงเกิลเปิดเผยทางบัญชีทวิตเตอร์ทางการของมารูนไฟฟ์ในวันที่ 6 ตุลาคม ค.ศ. 2015 แม้ว่ามีการถ่ายทำมิวสิกวิดีโอในเพลย์บอยแมนชัน แต่ไม่ได้ออกเผยแพร่
เบื้องหลัง.
เพลงอยู่ในสตูดิโออัลบั้มที่ห้า "ไฟฟ์" ซึ่งออกจำหน่ายในเดือนสิงหาคม ค.ศ. 2014 "ฟีลิงส์" ประกาศเป็นซิงเกิลที่ห้าจากอัลบั้มในเดือนกรกฎาคม ค.ศ. 2015 เพลงถูกส่งไปเปิดในสถานีวิทยุอะดัลต์คอนเทมโพรารี ในวันที่ 14 กันยายน ค.ศ. 2015 และสถานีวิทยุเมนสตรีในวันถัดมา ภาพประกอบซิงเกิลอย่างเป็นทางการแสดงให้เห็นขาของผู้หญิงคนหนึ่ง และเผยแพร่ออนไลน์ในวันที่ 6 ตุลาคม ค.ศ. 2015
การประพันธ์เพลง.
"ฟีลิงส์" แต่งในคีย์อี♭ไมเนอร์ เทมโปความเร็ว 122 ครั้งต่อนาที เสียงของเลอวีนอยู่ในช่วงB♭2 ถึง G♭5
ดนตรีแดนซ์

ดนตรีแดนซ์  เป็นดนตรีที่ประพันธ์ขึ้นโดยเฉพาะเพื่ออำนวยความสะดวกหรือเพื่อคลอไปกับการเต้นรำ ในด้านการแสดง ดนตรีแดนซ์แบ่งประเภทหลักเป็นดนตรีแดนซ์สดกับดนตรีแดนซ์ที่บันทึกไว้ ขณะที่มีหลักฐานยืนยันว่ามีการเต้นรำพร้อมกับดนตรีตั้งแต่ยุคโบราณ (ตัวอย่างเช่น แจกันสมัยกรีกโบราณแสดงนักเต้นรำร่วมกับนักดนตรี) ดนตรีแดนซ์ฝั่งตะวันตกยุคแรก ๆ คือการเต้นรำยุคกลางที่เหลือรอดมาได้ ในยุคบาโรก รูปแบบการเต้นรำหลัก ๆ คือการเต้นรำในราชสำนักคนชั้นสูง
ดนตรีแดนซ์สมัยใหม่ได้เกิดขึ้นจากเพลงลีลาศแบบตะวันตกในปลายศตวรรษที่ 19 ในช่วงต้นศตวรรษที่ 20 การเต้นลีลาศได้เพิ่มความนิยมในหมู่ชนชั้นแรงงานที่มักเข้าร่วมงานเต้นรำสาธารณะ ดนตรีแดนซ์กลายเป็นที่นิยมอย่างมากในช่วงยุค 1920 ในยุค 1930 ดนตรีสวิงเป็นดนตรีแดนซ์ที่นิยมในอเมริกา ยุค 1950 ร็อกแอนด์โรลกลายเป็นดนตรีแดนซ์ที่นิยม ในช่วงปลายยุค 1960 มีการเกิดของแนวเพลงโซลและอาร์แอนด์บีและดิสโก้ในยุค 1970 ซึ่งทำให้ดนตรีแดนซ์เป็นที่นิยมมากในผู้คนทั่วไป มาถึงช่วงปลายยุค 1970 ดนตรีอิเล็กทรอนิกส์แดนซ์ได้รับการพัฒนามาเรี่อย ๆ โดยส่วนใหญ่ใช้เครื่องดนตรีอิเล็กทรอนิกส์ ซึ่งเป็นรูปแบบของเพลงสมัยนิยมที่มักจะเปิดในไนต์คลับ สถานีวิทยุ คอนเสิร์ต
ดิเอลเลนดีเจนเนอเรสโชว์

ดิเอลเลนดีเจนเนอเรสโชว์ (มักย่อว่า เอลเลน ellen)) เป็นรายการทอล์กโชว์อเมริกัน ดำเนินรายการโดยนักแสดง เอลเลน ดีเจนเนอเรส รายการออกอากาศครั้งแรกวันที่ 8 กันยายน ค.ศ. 2003 ผลิตโดยเทเลพิกเชอส์ และออกอากาศร่วมกันหลายช่องตามสถานีโทรทัศน์ของเอ็นบีซียูนิเวอร์แซล ในสหรัฐอเมริกาและแคนาดา รายการออกอากาศทางช่องไอทีวี 2 ในสหราชอาณาจักร
ในการออกอากาศห้าซีซันแรก รายการบันทึกที่สตูดิโอ 11 ที่เอ็นบีซีสตูดิโอส์ในเบอร์แบงก์ รัฐแคลิฟอร์เนีย ต่อมาย้ายไปบันทึกที่สเตจ 1 ที่อาคารวอร์เนอร์บราเธอส์ที่อยู่ใกล้เคียง เอลเลนเริ่มถ่ายทอดในความละเอียดสูงตั้งแต่ต้นซีซันที่หก รายการชนะรางวัลเดย์ไทม์เอ็มมีอะวอดส์ 36 รางวัล นับถึงปี ค.ศ. 2013 ในวันที่ 20 มกราคม ค.ศ. 2016 มีประกาศว่ารายการได้ต่ออายุเพิ่มอีก 3 ซีซันถึงปี ค.ศ. 2020 ในเดือนมิถุนายน ค.ศ. 2016 รายการนี้ติดอันดับช่องที่มีผู้ติดตามในยูทูบมากเป็นอันดับที่ 14
ในปี 2020 วู้ดดี วุฒิธร มิลินทจินดา พิธีกรชื่อดังในเมืองไทย ได้ซื้อลิขสิทธิ์รายการ The Ellen Show ไปผลิตในชื่อรายการ วู้ดดี้โชว์ ออกอากาศทางช่อง 7HD
ตีรามีซู

ตีรามีซู (แปลตามตัวอักษรว่า "ดึงฉันขึ้นไปซิ" หรือ "พาฉันขึ้นไปซิ" โดยปริยายหมายถึง "ทำให้ฉันมีแรง (กายหรือใจ) ซิ" หรือ "ทำให้ฉันตื่นตัวซิ") หรือบางครั้งสะกดว่า ทิรามิสุ เป็นขนมหวานรสกาแฟชนิดหนึ่งจากประเทศอิตาลี ทำจากแท่งขนมปังกรอบซาวอย  จุ่มน้ำกาแฟเอสเปรสโซเพียงชั่วครู่ แล้วนำไปเรียงเป็นชั้นสลับกับส่วนผสมที่ประกอบด้วยไข่, น้ำตาล, และเนยมัสคาร์โปเนตีเข้าด้วยกัน แต่งกลิ่นรสด้วยผงโกโก้
แหล่งกำเนิดของตีรามีซูยังคงเป็นที่ถกเถียงกันระหว่างแคว้นเวเนโต, ฟรียูลี-เวเน็ตเซียจูเลีย, พีดมอนต์ และแคว้นอื่น ๆ ในอิตาลี อย่างไรก็ตาม แหล่งข้อมูลส่วนมากมักระบุว่ามีการทำตีรามีซูเป็นครั้งแรกในอิตาลีราวคริสต์ทศวรรษ 1960 ส่วนผสมพื้นฐานได้แก่ ขนมปังกรอบซาวอย, ไข่แดง, น้ำตาล, เนยมัสคาร์โปเน, กาแฟ และผงโกโก้ (ตามสูตรดั้งเดิมนั้นไม่มีส่วนผสมของเหล้าหรือไข่ขาว) ถึงแม้รูปร่างของขนมปังกรอบจะเอื้อต่อการทำขนมรูปร่างสี่เหลี่ยมมากกว่า แต่ตัวขนมตามสูตรดั้งเดิมก็มีรูปร่างกลม โดยมักจะถูกเรียงประกอบในภาชนะแก้วเพื่อเผยให้เห็นชั้นต่าง ๆ ที่สลับกันไป ส่วนในการทำตีรามีซูสมัยใหม่มักจะเติมครีมที่ตีแล้วหรือไข่ที่ตีแล้ว (หรือเติมทั้งสองอย่าง) ผสมกับครีมมัสคาร์โปเน เพื่อให้เนื้อครีมส่วนผสมมีความเบา เข้มข้น และฟูมากขึ้น ปัจจุบันยังมีการดัดแปลงสูตรขนมชนิดนี้ให้เข้ากับเค้ก, ไอศกรีม และขนมหวานชนิดอื่น ๆ อีกด้วย
ปันนาค็อตตา

พานาค็อตตา  เป็นของหวานอิตาลีชนิดหนึ่ง ทำจากครีมผสมน้ำตาล ทำให้ข้นด้วยเจลาติน แล้วนำไปหล่อแม่พิมพ์ อาจแต่งกลิ่นและรสส่วนผสมครีมด้วยรัม, กาแฟ, วานิลลา หรือสารแต่งกลิ่นรสอื่น ๆ ก็ได้ ขนมชนิดนี้มีหน้าตาเหมือนแครมการาแมล (พุดดิงน้ำตาลเคี่ยว) แต่มีรสชาติค่อนไปทางนมมากกว่า และมีเนื้อสัมผัสคล้ายวุ้นมากกว่าคล้ายแครมการาแมล
การทำ.
วิธีทำเริ่มจากการเทน้ำตาลลงไปผสมกับครีมแล้วนำไปตั้งไฟอ่อน ๆ ระหว่างนี้อาจแต่งกลิ่นรสโดยจุ่มแช่เครื่องเทศหรือเติมรัม, กาแฟ, วานิลลา หรือผลไม้ปั่นเข้มข้นลงไป ส่วนเจลาตินจะนำไปแช่น้ำเย็นจนอ่อนนุ่ม จากนั้นเติมน้ำละลายเจลาตินลงไปในส่วนผสมครีม เทส่วนผสมใส่แม่พิมพ์แล้วรอให้คงตัว ทั้งนี้ อาจเทน้ำตาลเคี่ยวรองก้นแม่พิมพ์เพื่อให้ได้ขนมที่มีลักษณะคล้ายกับแครมการาแมลก็ได้ แม้ว่าชื่อขนมชนิดนี้จะแปลว่า "ครีมที่ปรุงจนสุก" แต่ในความเป็นจริง เราจะนำส่วนผสมไปตั้งไฟให้ร้อนพอที่จะละลายเจลาตินและน้ำตาลเท่านั้น ไม่ได้ต้มให้เดือด
ปันนาค็อตตามักเสิร์ฟกับซอสน้ำตาลเคี่ยว, ซอสช็อกโกแลต หรือกูลี  ซึ่งเป็นซอสที่ทำจากผลไม้ประเภทเบอร์รีปั่น หรืออาจตกแต่งด้านบนด้วยผลไม้หรือเหล้าด้วยก็ได้
ประวัติ.
ชื่อขนม "ปันนาค็อตตา" ไม่ได้รับการกล่าวถึงในตำราอาหารอิตาลีก่อนคริสต์ทศวรรษ 1960 แต่มักได้รับการอ้างว่าเป็นของหวานดั้งเดิมจากแคว้นพีดมอนต์ ทางตอนเหนือของประเทศอิตาลี เรื่องเล่าเรื่องหนึ่ง (ซึ่งไม่มีการบันทึกเป็นลายลักษณ์อักษร) กล่าวว่าขนมชนิดนี้ได้รับการคิดค้นโดยหญิงชาวฮังการีคนหนึ่งในแถบลันเก ทางภาคตะวันตกของแคว้นในต้นคริสต์ทศวรรษ 1990 พจนานุกรมฉบับหนึ่งที่ตีพิมพ์ในปี ค.ศ. 1879 กล่าวถึงอาหารชนิดหนึ่งซึ่งมีชื่อว่า "ลัตเตอินเกลเซ" (แปลว่า 'นมอังกฤษ') ทำจากครีม ปรุงกับเจลาตินแล้วเทใส่แม่พิมพ์ แต่แหล่งข้อมูลอื่นกล่าวว่า "ลัตเตอินเกลเซ" ทำจากไข่แดง ชื่ออาหารดังกล่าวจึงอาจครอบคลุมถึงของหวานชนิดใดก็ได้ที่มีลักษณะคล้ายคัสตาร์ด
แคว้นพีดมอนต์ได้บรรจุปันนาค็อตตาลงในรายชื่อผลิตภัณฑ์อาหารดั้งเดิมของแคว้นในปี ค.ศ. 2001 โดยมีส่วนผสมได้แก่ ครีม, นม, น้ำตาล, วานิลลา, เจลาติน, รัม และไวน์มาร์ซาลา เทใส่แม่พิมพ์ที่มีน้ำตาลเคี่ยวรองก้น ผู้แต่งตำราบางคนถือว่า การแต่งกลิ่นรสตามสูตรดั้งเดิมต้องใส่บรั่นดีลูกท้อ และการจัดเสิร์ฟแบบดั้งเดิมจะต้องไม่มีซอสหรือเครื่องตกแต่งอื่น ๆ
ปันนาค็อตตาเริ่มเป็นที่นิยมในสหรัฐอเมริกาในคริสต์ทศวรรษ 1990
เจลาโต

เจลาโต  เป็นคำภาษาอิตาลีแปลว่าไอศกรีม ในภาษาอังกฤษโดยทั่วไปใช้เรียกไอศกรีมที่ทำขึ้นตามแบบอย่างอิตาลี ส่วนผสมพื้นฐานของไอศกรีมชนิดนี้ได้แก่ นม, ครีม, น้ำตาล และแต่งกลิ่นรสด้วยผลไม้, เมล็ดพืชบดเป็นครีมข้น หรือสารให้กลิ่นรสอื่น ๆ เจลาโตมีฟองอากาศแทรกอยู่ในเนื้อไอศกรีมน้อยกว่าของหวานแช่แข็งชนิดอื่น ๆ จึงเนื้อสัมผัสที่แน่นเนียนและมีรสชาติเข้มข้นแตกต่างกับไอศกรีมชนิดอื่น ๆ อย่างชัดเจน
ปริมาณน้ำตาลในเจลาโตจะสมดุลกับปริมาณน้ำเพื่อป้องกันไม่ให้ไอศกรีมแข็งตัวในอุณหภูมิต่ำ ประเภทของน้ำตาลที่ใช้ได้แก่ ซูโครส, เดกซ์โทรส, น้ำเชื่อมกลูโคสและฟรักโทส (inverted sugar) เพื่อควบคุมไม่ให้มีรสหวานแหลมเกินไป ตามปกติ ในการทำเจลาโตยังเติมสารให้ความคงตัวเข้าไปด้วย โดยในการผลิตจำนวนมากเพื่อการพาณิชย์นิยมใช้ยางเมล็ดกวาร์ (guar gum)
ในอิตาลี ตามกฎหมาย เจลาโตจะต้องมีไขมันเนยอย่างต่ำร้อยละ 3.5 แต่ในสหรัฐอเมริกายังไม่มีบทนิยามมาตรฐานตามกฎหมายสำหรับเจลาโต มีเพียงบทนิยามมาตรฐานสำหรับไอศกรีมซึ่งต้องมีไขมันเนยอย่างน้อยร้อยละ 10
เจลาโต้

เจลาโต้  วงดนตรีเกิร์ลกรุปแห่งค่าย Gelato ในเครือ โมโนมิวสิก มีสมาชิก
ประวัติ.
เจลาโต้  เป็นวงดนตรีเกิร์ลกรุปของไทย ภายใต้สังกัด Gelato ในเครือ โมโนมิวสิก มีสมาชิก
จักรพรรดิชิรากาวะ

จักรพรรดิชิรากาวะ (7 กรกฎาคม ค.ศ. 1053 – 24 รกฎาคม ค.ศ. 1129) เป็นจักรพรรดิญี่ปุ่นองค์ที่ 72 ตามลำดับการสืบราชบัลลังก์แบบดั้งเดิม
รัชสมัยของจักรพรรดิชิรากาวะกินเวลาตั้งแต่ ค.ศ. 1073 ถึง 1087
พระบรมวงศานุวงศ์.
เป็นพระราชโอรสองค์ใหญ่ใน จักรพรรดิโก-ซันโจ ที่ประสูติแต่ ฟูจิวาระ ชิเงโกะ
ก่อนขึ้นสืบราชบัลลังก์ดอกเบญจมาศ ชิรากาวะมีพระนามเดิม ("อิมินะ") ว่า เจ้าชายซาดาฮิโตะ (; โรมาจิ: "Sadahito-shinnō")
พระองค์เป็นพระราชโอรสองค์โตในจักรพรรดิโกะ-ซันโจกับฟูจิวาระ ชิเงโกะ (藤原茂子)
ชิรากาวะมีจักรพรรดินีองค์เดียวและพระมเหสีองค์เดียว กับพระราชโอรสธิดารวม 9 พระองค์
เหตุการณ์ในพระชนม์ชีพของจักรพรรดิชิรากาวะ.
เมื่อพระองค์ยังทรงพระเยาว์ ความสัมพันธ์ของพระองค์กับพระบิดาของพระองค์ จักรพรรดิโก-ซันโจ นั้นเย็นชาแต่ก็เปี่ยมด้วยความรัก และในปี ค.ศ. 1068 เมื่อพระบิดาของพระองค์ขึ้นครองสิริราชสมบัติ พระองค์ก็ได้รับการสถาปนาให้เป็นชินโน (เจ้าชาย) กลายเป็นเจ้าชายซาดาฮิโตะ ในปี ค.ศ. 1069 พระองค์เป็น โคไตชิ หรือรัชทายาทและในเวลาที่เหมาะสม พระองค์กลายเป็นจักรพรรดิเมื่อพระชนมายุได้ 19 พรรษา
แต่เดิมจักรพรรดิโก-ซันโจมีพระราชประสงค์ที่จะแต่งตั้งให้พระอนุชาต่างพระมารดาของจักรพรรดิชิระกะวะคือ เจ้าชายซะเนะฮิโตะ เป็นผู้สืบทอดต่อจากจักรพรรดิชิระกะวะแต่เจ้าชายพระองค์นั้นก็สิ้นพระชนม์ไปเมื่อ ค.ศ. 1085 ทำให้จักรพรรดิชิระกะวะทรงแต่งตั้งพระราชโอรสคือเจ้าชายทะรุฮิโตะขึ้นเป็นรัชทายาท
สาเหตุที่ทำให้อดีตจักรพรรดิชิระกะวะออกผนวชเนื่องจากพระราชธิดาพระองค์หนึ่งซึ่งได้รับการสถาปนาในภายหลังเป็น พระพันปีอิคุโยะชิ ได้สิ้นพระชนม์ในปีนั้น
หลังจากการสวรรคตของจักรพรรดิโฮะริกะวะพระราชนัดดาของพระองค์ได้ขึ้นเป็น จักรพรรดิโทะบะ พระองค์ก็ยังคงกุมพระราชอำนาจทางการเมืองเหนือพระราชนัดดาแม้จะอยู่ในสมณเพศจนกระทั่งจักรพรรดิโทะบะสละราชบัลลังก์ซึ่งพระองค์ก็ยังคงกุมพระราชอำนาจต่อไปในรัชสมัยของพระราชปนัดดา (เหลน) คือ จักรพรรดิซุโตะกุ
แมงมุมแวมไพร์

แมงมุมแวมไพร์ หรือ แมงมุมผีดูดเลือด (ชื่อวิทยาศาสตร์: "Evarcha culicivora") เป็นแมงมุมขนาดเล็ก จำพวกแมงมุมกระโดดชนิดหนึ่ง เป็นแมงมุมที่มีพฤติกรรมกินเลือดของสัตว์ไม่มีกระดูกสันหลังทางอ้อม โดยเฉพาะยุง โดยเฉพาะชนิด "Anopheles gambiae" ซึ่งเป็นพาหะสำคัญในการแพร่โรคมาลาเรีย ในยุงตัวเมียที่กินเลือดมาแล้วเต็มท้อง จากการศึกษาของนักวิทยาศาสตร์ในปี ค.ศ. 2012 ซึ่งต่อยอดจากการศึกษาที่มีผู้ทำไว้ในปี ค.ศ. 2003 พบว่าแมงมุมแวมไพร์จะเลือกยุงตัวเมียที่มีเลือดเต็มท้อง มากกว่ายุงตัวเมียที่ยังไม่ได้กินเลือดหรือยุงตัวผู้ โดยการทดลองในห้องปฏิบัติการพบว่า แมงมุมแวมไพร์ใช้การมองเห็นเป็นหลักในการคัดเลือก สะท้อนให้เห็นว่าประสิทธิภาพการรับรู้ด้วยสายตาของแมงมุมกระโดดเป็นไปอย่างดีเยี่ยม โดยแยกแยะเพศของยุงจากหนวดของทั้งสองเพศที่แตกต่างกัน กอรปกับลักษณะของท้องยุงตัวที่ป่องและมีสีแดงว่าได้กินเลือดแล้วเรียบร้อย โดยอาจจะเป็นการมองเห็นภาพแบบสามมิติด้วย 
เป็นแมงมุมที่กระจายพันธุ์ในเคนยาและอูกันดา ในแถบแอฟริกาตะวันออก
กรดลอริก

กรดลอริก  หรือ กรดโดเดคาโนอิก (dodecanoic acid) เป็นกรดไขมันอิ่มตัวที่มีสายคาร์บอน 12 อะตอม อยู่ในกลุ่มไตรกลีเซอไรด์สายปานกลาง พบมากในกะทิ, น้ำมันมะพร้าว, น้ำมันลอเรล ("Laurus nobilis") และน้ำมันเมล็ดในปาล์ม มีลักษณะเป็นผงสีขาว มีกลิ่นจาง ๆ คล้ายน้ำมันใบกระวาน มีคุณสมบัติฆ่าเชื้อจุลินทรีย์ ใช้ในอุตสาหกรรมสบู่และเครื่องสำอาง โดยทำปฏิกิริยากับโซเดียมไฮดรอกไซด์ได้โซเดียมลอเรต ซึ่งเป็นส่วนผสมในสบู่ และใช้ในการหามวลโมลาร์ของสารผ่านกระบวนการการลดลงที่จุดเยือกแข็ง (freezing-point depression)
แป๊ะอย่าร้อง

แป๊ะอย่าร้อง เป็นซิงเกิลของ ซิลลี่ ฟูลส์ ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องโดย ฮันมะ ยูจิโร่ และแต่งทำนองโดย จักรินทร์ จูประเสริฐ, ฟองเบียร์ (ปฏิเวธ อุทัยเฉลิม) และเรียบเรียงโดย จักรินทร์ จูประเสริฐ เพลงนี้ออกจำหน่ายครั้งแรกในวันที่ 8 สิงหาคม พ.ศ. 2559
โดยซิงเกิลนี้ได้เปลี่ยนนักร้องนำเป็นคนที่ 3 หลังจากที่ เบน - เบนจามิน จุง ทัฟเนล นักร้องคนเก่าได้ออกจากวงซิลลี่ ฟูลส์ เมื่อปี พ.ศ. 2558 เนื่องจากได้ประสบอุบัติเหตุจากการเล่นฟุตบอลจนต้องพักรักษาตัวราว 6 - 12 เดือน ซึ่งในต่อมาปี พ.ศ. 2559 ทาง Facebook และ Instagram อย่างเป็นทางการของวงได้ประกาศว่า ริม - กฤษณะ ปานดอนลาน อดีตนักร้องนำวง WOIZE ได้เข้ามาเป็นนักร้องนำของวงอย่างเป็นทางการ ก่อนที่จะมีการปล่อยซิงเกิ้ลนี้ 1 วัน
โดยที่มาของชื่อเพลงนี้ได้มาจาก จักรินทร์ จูประเสริฐ (ต้น Silly Fools) ส่วนด้านดนตรีของเพลงนี้จะออกแนวเพลงยุคแรก ๆ ของซิลลี่ ฟูลส์ โดยเป็นเพลงที่มีการโซโล่กีต้าร์ยาวที่สุดตั้งแต่เคยทำอัลบั้มของวงมา และมีการตีกลองโดยใช้กระเดื่องเดียวในการเบิ้ล
มิวสิกวีดีโอ.
มิวสิกวีดีโอนี้ เป็นแนวหนังคัลท์ (cult film) เผยแพร่ครั้งแรกในวันที่ 8 สิงหาคม พ.ศ. 2559 กำกับโดย โจ้-สรพันธ์ กิ่งพะโยม ซึ่งเคยกำกับในมิวสิกวีดีโอเพลง “ไหนว่าจะไม่หลอกกัน” และ ”Hey” เมื่อ 17 ปีก่อน โดยสมาชิกในวงได้ใส่หน้ากากแสดงในมิวสิกวีดีโอนี้ เพื่อให้ตรงกับคอนเซ็ปต์ของมิวสิกวีดีโอนี้คือ ซูเปอร์ฮีโร่ ที่จะมาทำหน้าที่ทวงความสุขคืนให้กับคนที่กำลังเดือดร้อน เพื่อให้สอดคล้องกับเนื้อเพลงที่ต้องการปลุกความเป็นฮีโร่ในตัวเอง โดยมีการใช้ซีจี และเทคนิคพิเศษต่าง ๆ เข้ามาเพิ่มความล้ำให้กับเหล่าซูเปอร์ฮีโร่ซิลลี่ ทั้ง 4 คน 
การตอบรับ.
เพลง แป๊ะอย่าร้อง ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 8 สิงหาคม พ.ศ. 2559 ที่มีคนดาวน์โหลดมากที่สุด ในไม่กี่ชั่วโมงที่ปล่อย
กีฬาฟุตบอลในโอลิมปิกฤดูร้อน 2016 – ทีมหญิง

การแข่งขันกีฬาฟุตบอลในโอลิมปิกฤดูร้อน 2016 — ทีมหญิง จัดขึ้นระหว่างวันที่ 3 ถึง 19 สิงหาคม พ.ศ. 2559 (ค.ศ. 2016).
โปรแกรมการแข่งขัน.
โปรแกรมการแข่งขันของทัวร์นาเมนต์ฟุตบอลหญิงได้เปิดเผยไปเมื่อวันที่ 10 พฤศจิกายน พ.ศ. 2558.
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ปลาทูน่าครีบยาว

ปลาทูน่าครีบยาว (ชื่อวิทยาศาสตร์: "Thunnus alalunga") หรือชื่อการตลาดในสหรัฐอเมริกาคือ ปลาทูน่าเนื้อขาว  เป็นปลาทูน่าที่พบในแหล่งน้ำเปิดและมหาสมุทรทุกเขตและทุกอุณหภูมิ รวมถึงทะเลเมดิเตอร์เรเนียน เป็นหนึ่งในวัตถุดิบอาหารที่ได้รับรางวัลและยังถือเป็นปลาเศรษฐกิจพันธุ์หนึ่ง ในฤดูการผสมพันธุ์ ตัวเมียจะวางไข่คราวละ 800,000 ถึง 2.6 ล้านฟอง ซึ่งจะฟังตัวภายในหนึ่งหรือสองวัน ภายหลังฟักตัวแล้ว ตัวอ่อนก็จะเจริญเติบโตอย่างรวดเร็ว ในช่วงปีแรกจะอาศัยอยู่ไม่ไกลจากบริเวณที่พวกมันฟักตัว หลังจากอายุได้หนึ่งปีพวกมันก็จะเริ่มอพยพ ปลาทูน่าครีบยาวมีอายุไขราว 11-12 ปี โดยจะเริ่มสืบพันธุ์เมื่อมีอายุราว 5-6 ปี
ปลาทูน่าครีบยาวตัวโตเต็มวัยมีขนาดตัวเฉลี่ย 90–100 เซนติเมตร และอาจมีน้ำหนักได้ถึง 40 กิโลกรัม ลำตัวมีสีขาวออกเงิน ส่วนหลังมีสีน้ำเงินเข้ม มีครีบส่วนหลังเป็นสีเหลืองเข้ม ในบางพื้นที่ พวกมันมักจะอาศัยอยู่ในในระดับน้ำลึกกว่า 200 เมตรในตอนกลางวัน และอาศัยอยู่บริเวณผิวน้ำในตอนกลางคืน แต่ในบางพื้นที่ พวกมันก็อาศัยอยู่ใกล้ผิวน้ำตลอดวัน พวกมันเป็นปลาประเภทที่ไม่นอนหลับ เนื่องจากต้องขยับตัวตลอดเวลาเพื่อให้ได้ออกซิเจนเพียงพอ
แมห์ดี เมแตลลา

แมห์ดี เมแตลลา (17 กรกฎาคม ค.ศ. 1992 –) เป็นนักว่ายน้ำฟรีสไตล์และผีเสื้อชาวฝรั่งเศส เขาเป็นส่วนหนึ่งของทีมว่ายน้ำฟรีสไตล์และผลัดผสม 4×100 เมตร ทีมได้รับรางวัลเหรียญทองและเหรียญเงินในกีฬาว่ายน้ำชิงแชมป์ยุโรป 2014 และเหรียญทองและเหรียญทองแดงในชิงแชมป์โลก 2015 ในทั้งสองรายการเขาว่ายท่าผีเสื้อและผลัดผสม
นอกจากนี้เขายังได้รับรางวัลเหรียญหลายเหรียญในรายระดับโลกและชิงแชมป์ยุโรประยะสั้น
ในปี ค.ศ. 2015 เขาเป็นเจ้าของสถิติกีฬาว่ายน้ำของประเทศฝรั่งเศสในท่าผีเสื้อ 100 เมตร ระยะยาว ด้วยเวลา 51.24 วินาที
ประวัติ.
ในปี ค.ศ. 2010 เมแตลลาได้รับรางวัลเหรียญทองจากโอลิมปิกเยาวชนฤดูร้อน 2010 ในรายการฟรีสไตล์ 100 เมตร ที่ประเทศสิงคโปร์ ในช่วงปี ค.ศ. 2012 เมแตลลาได้เข้าร่วมกีฬาว่ายน้ำชิงแชมป์ยุโรประยะสั้น 2012 เขาได้รับรางวัลเหรียญทองแดงในท่าผีเสื้อ 100 เมตร
ในชิงแชมป์โลกระยะสั้น 2014 เมแตลลาได้เหรียญรางวัลทั้งหมด 3 เหรียญ ร่วมกับเคลมองต์ มีญง ฟาเบียง ฌีลุต และ ฟลอร็อง มาโนดู โดยได้รับเหรียญทองในรายการผลัดฟรีสไตล์ 4×100 เมตร ด้วยเวลา 3 นาที 22.26 วินาที ทั้ง 4 คนยังทำสถิติกีฬาว่ายน้ำของประเทศฝรั่งเศสในรายการผลัดฟรีสไตล์ 4×100 เมตร ก่อนหน้านี้ในปีที่ผ่าน เขาได้ว่ายน้ำร่วมกับฟาเบียง ฌีลุต ฟลอร็อง มาโนดู และเฌเรมี สทราวีอุส และได้เป็นแชมป์ยุโรปในรายการผลัดฟรีสไตล์ 4×100 เมตร
ในการแข่งขันกีฬาว่ายน้ำในกีฬาทางน้ำชิงแชมป์โลก 2015ที่คาซัน เขาได้เข้าร่วมในรายการผีเสื้อ 100 เมตร โดยจบอันดับที่ 5 และในรายการผลัดฟรีสไตล์ 4×100 เมตร เขาได้รับเหรียญทองร่วมกับฌีลุต มาโนดู และสทราวีอุส
ในกีฬาว่ายน้ำชิงแชมป์ยุโรปที่ลอนดอน เขาได้รับรางวัลเหรียญทองแดงในรายการผีเสื้อ 100 เมตร และเหรียญเงินในรายการผลัดผสม 4×100 เมตร ร่วมกับแบ็งฌามิน สตาซีอูว์ลิส ฌาโกโม เปเรซ-ดอร์โตนา และฟลอร็อง มาโนดู
จักรพรรดิโกะ-ฮานาโซโนะ

จักรพรรดิโกะ-ฮานาโซโนะ (10 กรกฎาคม ค.ศ. 1418 – 18 มกราคม ค.ศ. 1471) เป็นจักรพรรดิญี่ปุ่นองค์ที่ 102 ตามประเพณีการสืบราชสันตติวงศ์ รัชสมัยของพระองค์กินเวลาตั้งแต่ปี ค.ศ. 1428 ถึง ค.ศ. 1464
จักรพรรดิในศตวรรษที่ 15 พระองค์นี้ได้รับการตั้งพระนามตามจักรพรรดิฮานาโซโนะในศตวรรษที่ 14 และ โกะ (後) แปลว่า "ภายหลัง" หรือ "ยุคหลัง" ดังนั้นพระองค์จึงถูกเรียกว่า "จักรพรรดิฮานาโซโนะยุคหลัง"
พระราชประวัติ.
ก่อนจะขึ้นสืบ ราชบัลลังก์ดอกเบญจมาศ จักรพรรดิโกะ-ฮานาโซโนะมีพระนามเดิมว่า เจ้าชายฮิโกฮิโตะ  
เป็นพระราชโอรสองค์ใหญ่ใน เจ้าชายฟุชิมิ โนะ มิยะ ซาดาฟูสะ (伏見宮定房親王) ส่วนพระราชมารดาคือ นิวาตะ ซาชิโกะ (庭田幸子)
ซึ่งเจ้าชายซาดาฟูสะเป็นผู้นำราชสกุล ฟุชิมิ โนะ มิยะ องค์ที่ 3 ซึ่งราชสกุลนี้เป็นสาขาย่อยของราชสกุล จิเมียวอิง ที่สืบเชื้อสายจาก จักรพรรดิฟุชิมิ
เหตุการณ์ในพระชนม์ชีพของจักรพรรดิโกะ-ฮานาโซโนะ.
เนื่องจากจักรพรรดิองค์ก่อนคือ จักรพรรดิโชโกไม่มีพระราชโอรสไว้เป็นรัชทายาทสืบราชบัลลังก์ดอกเบญจมาศ อดีตจักรพรรดิโกะ-โคมัตสึจำเป็นต้องรักษาราชบัลลังก์ของสายราชสกุลจิเมียวอิงจากสายราชสกุลไดกากูจิ โดยก่อนที่จักรพรรดิโชโกจะสวรรคต พระองค์รับเจ้าชายจากราชสกุลฟุชิมิ โนะ มิยะมาเป็นพระราชโอรสบุญธรรม ซึ่งต่อมาได้กลายเป็นจักรพรรดิโกะ-ฮานาโซโนะภายหลังการสวรรคตของจักรพรรดิโชโก
จักรพรรดิโกะ-ฮานาโซโนะดำรงตำแหน่งเป็นผู้นำอย่างเป็นทางการของไดริ แต่พระราชอำนาจที่แท้จริงของราชสำนักเป็นของพระปิตุลา (อา) ของพระองค์คืออดีตจักรพรรดิโกะ-โคมัตสึที่ยังคงว่าราชการในวัดต่อไปจนกระทั่งอดีตจักรพรรดิโกะ-โคมัตสึสวรรคตในปี ค.ศ. 1433 ต่อจากนี้จักรพรรดิโกะ-ฮานาโซโนะก็ปกครองด้วยพระองค์เองเป็นเวลา 30 ปี จนกระทั่งสละราชบัลลังก์ในวันที่ 21 สิงหาคม ค.ศ. 1464 การปกครองทางอ้อมแบบการว่าราชการในวัดก็กลับมาอีกครั้ง
หมายเหตุ.
<templatestyles src="Reflist/styles.css" />
พลอยไพลิน ตั้งประภาพร

พลอยไพลิน ตั้งประภาพร ชื่อเล่น พลอย (เกิดวันที่ 4 มีนาคม พ.ศ. 2540) อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ
ประวัติ.
พลอยไพลิน ตั้งประภาพร (ชื่อเล่น พลอย) เกิดเมื่อวันที่ 4 มีนาคม พ.ศ. 2540 ที่ กรุงเทพมหานคร เป็นน้องสาวของพิม พิมประภา ตั้งประภาพร อดีตนางเอกชื่อดังของทางสถานีโทรทัศน์สีกองทัพบกช่อง 7
ปัจจุบันจบการศึกษาระดับปริญญาตรีจาก วิทยาลัยนิเทศศาสตร์ มหาวิทยาลัยรังสิต (เกียรตินิยมอันดับหนึ่ง)
เข้าสู่วงการ.
พลอยไพลินก้าวเข้าสู่วงการด้วยการถ่ายงานโฆษณาหลายชิ้นซึ่งโฆษณาชุดที่โดดเด่นของเธอคือ โฆษณาเคเอฟซีทาร์ตไข่ จนกระทั่งใน พ.ศ. 2559 พลอยไพลินได้ก้าวเข้ามาเซ็นสัญญากับทาง ช่อง 7 ตามรอยพี่สาวโดยผลงานชิ้นแรกในฐานะนักแสดงคือซิทคอมเรื่อง หอเฮ้วขนหัวลุก ของมงคลการละครในบท ปลาทอง และในปีเดียวกันเธอได้มีโอกาสแสดงละครสั้นสร้างสรรค์สังคมชุด ฟ้ามีตา ในตอน เรื่องง่าย ๆ ที่คุณยายไม่รู้ รับบทเป็น จ๋า มีละครที่รอบวงสรวงและเปิดกล้องคือเรื่อง รักล้นแผง และเธอยังได้รับโอกาสเป็นนางเอกภาพยนตร์เรื่องที่ 2 ในภาพยนตร์เรื่อง Game Changer โดยค่าย ไฟว์สตาร์โปรดักชั่น
ปัจจุบัน ได้ผันตัวเป็นนักแสดงอิสระแล้วหลังหมดสัญญากับช่อง 7HD ในเดือนกันยายน พ.ศ. 2563 ที่ผ่านมา 
ผลงานพิธีกร.
 Online
กีฬาฟุตบอลในโอลิมปิกฤดูร้อน 2016 – ทีมหญิง – กลุ่มอี

กลุ่ม อี ของการแข่งขัน ฟุตบอลทีมหญิง ที่ โอลิมปิกฤดูร้อน 2016 จะลงเล่นตั้งแต่วันที่ 3 ถึง 9 สิงหาคม พ.ศ. 2559 (ค.ศ. 2016), และประกอบไปด้วยเจ้าภาพ บราซิล, จีน, แอฟริกาใต้ และ สวีเดน. สองทีมที่ดีที่สุดจะได้ผ่านเข้าสู่ รอบแพ้คัดออก, ขณะที่ทีมอันดับที่สามจะได้ผ่านเข้ารอบถ้าพวกเขาเป็นทีมอันดับสามสองทีมที่ดีที่สุดจากทั้งหมดสามกลุ่ม.
เวลาทั้งหมดเป็น BRT . สำหรับแมตช์ใน มาเนาช์, which is in AMT , local times are listed in parentheses.
หยุดหัวใจไว้ลุ้นรัก

หยุดหัวใจไว้ลุ้นรัก  เป็นละครโทรทัศน์สัญชาติเกาหลีใต้ในปี พ.ศ. 2559 ทางช่องเคบีเอส 2 นำแสดงโดย คิม อู-บิน และ แพ ซู-จี ออกอากาศทุกวันพุธ-พฤหัสบดี เวลา 21.55 น. เริ่มตอนแรกเมื่อวันที่ 6 กรกฎาคม พ.ศ. 2559 โดยเป็นเรื่องราวความรักของซุปเปอร์สตาร์และโปรดิวเซอร์ที่เคยเลิกรากันในอดีต แต่เมื่อทั้งสองกลับมาเจอกันอีกครั้ง ก็เกิดความผูกพันจนกลายเป็นความรักที่ต้องเผชิญอุปสรรคมากมาย
กีฬาฟุตบอลในโอลิมปิกฤดูร้อน 2016 – ทีมหญิง – กลุ่มเอฟ

กลุ่ม เอฟ ของการแข่งขัน ฟุตบอลหญิง ใน โอลิมปิกฤดูร้อน 2016 จะลงเล่นตั้งแต่วันที่ 3 ถึง 9 สิงหาคม พ.ศ. 2559 (ค.ศ. 2016), และประกอบไปด้วย ออสเตรเลีย, แคนาดา, เยอรมนี และ ซิมบับเว. สองทีมที่ดีที่สุดจะได้ผ่านเข้าสู่ รอบแพ้คัดออก, ขณะที่ทีมอันดับที่สามจะได้ผ่านเข้ารอบถ้าพวกเขาเป็นทีมอันดับสามสองทีมที่ดีที่สุดจากทั้งหมดสามกลุ่ม.
เวลาทั้งหมดเป็น BRT .
กีฬายกน้ำหนักในโอลิมปิกฤดูร้อน 2016 – รุ่น 56 กิโลกรัม ชาย

การแข่งขันยกน้ำหนัก ชาย 56 กก. ที่ โอลิมปิกฤดูร้อน 2016 ใน รีโอเดจาเนโร จัดขึ้นเมื่อวันที่ 7 สิงหาคมที่ ปาวีลีอง 2 ของ รีอูเซงตรู.
เหรียญรางวัลถูกเสนอโดย Chang Ung, ไอโอซี สมาชิก, เกาหลีเหนือ และ ซัลวาโตเร คอฟฟา, รองประธานของ สหพันธ์ยกน้ำหนักระหว่างประเทศ.
สถิติ.
ก่อนที่จะมีการแข่งขันครั้งนี้ สถิติโลกและโอลิมปิกที่มี่อยู่มีดังต่อไปนี้
กีฬายกน้ำหนักในโอลิมปิกฤดูร้อน 2016 – รุ่น 48 กิโลกรัม หญิง

การแข่งขันยกน้ำหนัก หญิง 48 กก. ที่ โอลิมปิกฤดูร้อน 2016 ใน รีโอเดจาเนโร จัดขึ้นเมื่อวันที่ 6 สิงหาคม ที่ เดอะ ปาวีลีอง 2 ของ รีอูเซงตรู.
ผู้เชิญเหรียญรางวัลนำเสนอโดย ทริเซีย สมิธ, ไอโอซี สมาชิก, แคนาดา และ ทามาส อาคัน, ประธานของ สหพันธ์ยกน้ำหนักระหว่างประเทศ.
สถิติ.
ก่อนที่จะมีการแข่งขันครั้งนี้ สถิติโลกและโอลิมปิกที่มี่อยู่มีดังต่อไปนี้
โสด Stories

โสด Stories เป็นละครโทรทัศน์ประเภทซีรีส์ แนวโรแมนติก-คอมเมดี ผลิตโดย บริษัท เอ็กแซ็กท์ จำกัด - บริษัท ซีเนริโอ จำกัด และ บริษัท อู่ข้าวอู่น้ำ ภาพยนตร์ จำกัด สร้างจากเค้าโครงเรื่องโดย เอกชัย เอื้อครองธรรม, นิพนธ์ ผิวเณร, ศิริลักษณ์ ศรีสุคนธ์ บทโทรทัศน์โดย ทีมไรท์เตอร์แลป, วิลาสินี เรืองประจวบกุล, อัลวา ริตศิลา, ดนุพล ฉายเหมือนวงศ์, สืบพงศ์ ศรีหะไตร, ธนกฤต กฤษณยรรยง, สุชาวินันท์ พินทะกัง ควบคุมบทโทรทัศน์โดย พันธุ์ธัมม์ ทองสังข์, กรัณย์ คุ้มอนุวงศ์ อำนวยการผลิตโดย ถกลเกียรติ วีรวรรณ, นิพนธ์ ผิวเณร ดูแลการผลิตโดย พันธุ์ธัมม์ ทองสังข์ กำกับการแสดงโดย กรัณย์ คุ้มอนุวงศ์ ออกอากาศครั้งแรกทางช่องวัน 31 เมื่อวันที่ 7 สิงหาคม - 25 ธันวาคม พ.ศ. 2559 ทุกวันอาทิตย์ เวลา 20.50 - 21.50 น. ต่อมาทาง กสทช. ได้สั่งให้เพิ่มเรทจากเดิม น.13+ เป็น น.18+ พร้อมเลื่อนเวลาออกอากาศเป็น 22.20 - 23.20 น. ตั้งแต่ 20 พฤศจิกายนเป็นต้นไปจนจบฤดูกาล ส่วนฤดูกาลที่ 2 ออกอากาศตอนแรกในวันที่ 19 พฤศจิกายน พ.ศ. 2560